TV-kalundborg - Autoværksted er flyttet til større lokaler\nAutoværksted er flyttet til større lokaler\nThomas Borring foran sit nye autoværksted. Foto: Jens Nielsen\nTB Autoservice er flyttet fra Sydhavnsvej til Hareskovvej i lang større og lysere lokaler.\nTB Autoservice har i en årrække holdt til på Sydhavnsvej i den gamle Bukh bygning, men lokalerne var ikke længere tidssvarende, så derfor er Thomas Borring, indehaver af TB Autoservice, nu flyttet til langt større og lysere lokaler på Hareskovvej 13 (det tidligere MT Højgaard).\nFør havde TB Autoservice 220 kvadratmeter, i de nye lokaler er der i alt 350 kvadratmeter, som ud over selve værkstedet, også rummer kontor/indskrivning og et venterum til kunderne.\n”Vi er ikke flyttet for at få flere kunder, men for at få bedre forhold, her er også meget højere til loftet, så nu kan vi også tage de store varevogne, og her har vi også fået plads til kundernes vinterdæk, og på den måde håber vi at der kommer flere kunder til med tiden,” fortæller Thomas Borring.\nI det nye værksted er der også blevet plads til et større kabine, hvor der kan sandblæses og hvor firmaets pladearbejde skal udføres.\nI forbindelse med flytningen til nye lokaler er TB Autoservice også blevet Hella Service Partner, og er nu en del af mere end 330 autoværksteder fordelt over hele Danmark, der servicerer og reparerer alle typer af bilmærker efter bilfabrikanternes forskrifter.\nTB Autoservice kan nu også tilbyde finansiering af værkstedsregningen til 0% i rente.\nThomas Borring på det nye værksted. Foto: Jens Nielsen\nI de nye lokaler er der blevet plads til både indskrivning og venterum for kunderne. Foto: Jens Nielsen


Kommentar til Odense til Datatilsynet for 4. gang: Må vi ikke nok bruge Google Apps? Onsdag, 12. oktober 2011 - 15:57\nOk jeg ved godt at skolen er en del af problemet, men backupen og hente noget fra den og ligge det ind igen er helt SIKKET UNI-C og det virker IKKE. Jeg har en formodning om at det faktisk ikke er Uni-C men Skolesoft som har udviklet Skoleintra: http://www.skoleintra.dk/skolesoft/index.html ...\nKommentar til Odense til Datatilsynet for 4. gang: Må vi ikke nok bruge Google Apps? Onsdag, 12. oktober 2011 - 13:49\nIndtil for nylig var der et problem i Skoleintra, hvor "Afslut"-knappen i elevintra ikke lukkede sessionen. Dvs at andre uden problemer kunne komme til bla elevernes elevplaner. Uni-C var godt klar over problemet og beskrev det i vinduet hvor man logger på. Men med Firefox var problemet...\nKommentar til Her er bagmanden: Sådan snød Arthur Williams NemID og stjal fra Nordea-kunder Onsdag, 12. oktober 2011 - 8:19\nRe: Ekstra sikkerhed er ekstra godt\nSelve phishingen må kunne modarbejdes med nogle små simple programmer. Det drejer sig vel blot om at man ikke lige får nærstuderet adresselinien ordentligt. Det er ikke lige der problemet er. F.eks hvilken af følgende tre loginadresser til webbanker er phishingadressen: jyskenetbank.dk, port...\nKommentar til Forsker: Vi har kun set begyndelsen på NemID-phishing Fredag, 7. oktober 2011 - 17:21\nOk så du har beskyttet dig selv, men hvad med dem der kun har en email addresse. Ikke er særlige kompetente på nettet. Phishere som kun anvender phishing via email vil normalt prøve at angribe et stort antal personer samtidigt. Chancen for at en af dem ville opdage det ville være ret stor og...\nKommentar til Forsker: Vi har kun set begyndelsen på NemID-phishing Fredag, 7. oktober 2011 - 17:03\nTilslut terminalen til computeren/smartphone (evt biometrisk login/pin kode på dimsen).. Normalt kan en almindelig webside ikke tilgå hardware. En signeret Java-applet kan dog godt, så med Java kan det nok godt lade sig gøre. Dog er det ikke alle platforme som understøtter Java-applett...\nKommentar til Forsker: Vi har kun set begyndelsen på NemID-phishing Fredag, 7. oktober 2011 - 16:13\nPS: Hvordan kan det være at de Danske banker reelt kan holde andre europæiske banker ude ved disse systemer, uden at blive dømt af EU for konkurrenceforvridende aftaler. De bruger nok samme system som de bruger til at forhindre danskere i at få EC-kort. EC-kortet svarer i Tyskland næsten til...\nKommentar til Forsker: Vi har kun set begyndelsen på NemID-phishing Fredag, 7. oktober 2011 - 16:11\nHvis jeg ville hacke dig, kan jeg sandysnligvis også interagere med din email Et rent MitM angreb giver dig ikke adgang til min email. Hvis du inficerer min PC, så kan du godt få adgang til min privatemail, men hvis jeg får banken til at sende bekræftelsen til min arbejdsemail, som jeg modta...\nKommentar til Her er bagmanden: Sådan snød Arthur Williams NemID og stjal fra Nordea-kunder Fredag, 7. oktober 2011 - 14:40\n@Baldur Norddahl, Social engineering, skrive at de oplever problemer med forkerte beskeder på chipTAN. Mon ikke snarere der menes følgende: http://www.redteam-pentesting.de/publications/2009-11-23-MitM-chipTAN-co... Her henvises til 2 problemer med chipTAN: 1. Hvis man skal overføre mange b...\nKommentar til Her er bagmanden: Sådan snød Arthur Williams NemID og stjal fra Nordea-kunder Fredag, 7. oktober 2011 - 14:14\nVil den ikke stadig have lidt af samme svaghed som NemID har? ... Og når chipTAN siger at man er igang med at logge på netbank, er det det offeret forventer. chipTAN vil godt nok hjælpe på problemet med at hvis ens "golfklub", vil bruge ens login til at logge på netbank med, så siger...\nKommentar til Her er bagmanden: Sådan snød Arthur Williams NemID og stjal fra Nordea-kunder Fredag, 7. oktober 2011 - 12:33\nDen rigtige løsinge er End-To-End kryptering, og authentication, hvor man benytter sikrede terminaler (som i øverigt allerede eksistere, og koster omkring 200-400dkk/styk, og ville havde været billigere end NemID løsningen). Der er et eksempel i diskussionen http://www.version2.dk/artikel/fo...\nKommentar til Forsker: Vi har kun set begyndelsen på NemID-phishing Torsdag, 6. oktober 2011 - 22:10\nDer har før været nævnt at banker kunne udsende en email inden selve pengeoverførslen udføres, så man har tid til at opdage hvis man har været udsat for et MitM angreb. Jeg spurgte min bank (Finansbanken) om de havde sådan en mulighed og det har de faktisk. Desværre kan man slå emailudsendelsen f...\nKommentar til Forsker: Vi har kun set begyndelsen på NemID-phishing Torsdag, 6. oktober 2011 - 16:25\nNogen der kan uddype dette? Kræver det ikke bare at eventuelle gerningsmænd sender de blinkende firkanter som de modtager over til brugeren? De blinkende firkanter indeholder krypteret information om hvad man godkender og denne information bliver vist på skærmen på platikdimsen. Så en MitM k...\nKommentar til Forsker: Vi har kun set begyndelsen på NemID-phishing Torsdag, 6. oktober 2011 - 15:33\njeg overvejede et system fra giritech for et par år siden ... så popper der et login vindue op hvor man kan indtaste username + password ... jeg vil gerne høre om nogen ser nogen svagheder ved den ide ? Hvis login vinduet popper op på PCens skærm, så er det muligt for malware at lave sit e...\nKommentar til Forsker: Vi har kun set begyndelsen på NemID-phishing Mandag, 3. oktober 2011 - 16:45\nchipTAN løsningen er meget sikker mod MITM, men den er da også helt vildt besværlig at bruge. Givet at nøglekortet netop fik meget kritik for at være for besværligt, så tror jeg ikke det vil blive godt modtaget i befolkningen at lave en løsning som er endnu mere besværlig. Det har du sikkert...\nKommentar til Forsker: Vi har kun set begyndelsen på NemID-phishing Mandag, 3. oktober 2011 - 16:00\nDog ikke dyrere end at de kan finde ud af det i Tyskland Smart. Til dem der har problemer med det tyske, så koster den 11-15 € inkl forsendelse, dvs under 100 kr.\nKommentar til Forsker: Vi har kun set begyndelsen på NemID-phishing Mandag, 3. oktober 2011 - 13:52\nSå vidt jeg kan se er det korrekt at realtime man-in-the-middle angreb ikke kan undgås med NemIDs løsning. Men hvilken løsning vil så kunne undgå det? Det kan en løsning hvor der er en krypteringsnøgle hos brugeren, som ikke kan stjæles. Den gamle løsning havde en krypteringsnøgle hos bruger...\nKommentar til Forsker: Vi har kun set begyndelsen på NemID-phishing Mandag, 3. oktober 2011 - 13:46\nKommentar til Her er bagmanden: Sådan snød Arthur Williams NemID og stjal fra Nordea-kunder Lørdag, 1. oktober 2011 - 10:53\nRe: hvem fik emailen?\nDe finske på finsk. Den fra skat på noget mærkeligt dansk.\nKommentar til Her er bagmanden: Sådan snød Arthur Williams NemID og stjal fra Nordea-kunder Lørdag, 1. oktober 2011 - 9:37\nRe: Email ved transaktion?\nHvorefter banken så sender en email til den gamle adresse on ændringen.\nKommentar til Her er bagmanden: Sådan snød Arthur Williams NemID og stjal fra Nordea-kunder Lørdag, 1. oktober 2011 - 9:23\nhvem fik emailen?\nFor at besvare det stillede spørgsmål om det kun var nordeakunder som fik emailen, har jeg kigget i mit spamfilter (jeg er ikke hos nordea). Emailen var der ikke, men der var to som bad mig logge ind på en fupside for den finske nordea og en som bad mig logge ind på en fupside for skat.


Test: De bedste kompressionsstrømper til løb | Sportamore Magazine\n1. Skolestart - Rygsække2. Skolestart - Joggintøj3. Skolestart - Sandaler4. Tights5. Sneakers6. Bukser7. Trojer8. Shorts9.Jakker10. Sport BH11. Cykling12. VandlegNyheder til damerNyheder til herrerNyheder til børnNyt år: Nyt træningstøjNyt år: Nye træningsskoRevolution 5 fra NikeNike: See my styleNike: Like a proReebok: tre dunjakker, tre stilerPeak Performance: JakkeguideGarmin Fenix 6adidas Pulseboost HDJakkerTrøjerBukserTilbehørT-shirtsBadetøjShortsRegntøjTightsFlyverdragterSkiundertøjUndertøj & StrømperToppeKjoler & NederdeleSport BHTræningssætBodies & JumpsuitsVesteLeg og SpilBeskyttelseHjelmeRygsækkeSvømning og vandsportStaveTaskerCykeludstyrTilbehørSkiBoldeMål og kurveSkibrillerSkateSkøjter og issportSkistøvlerKetsjersportRideudstyrBabyprodukterElektronikTræningsredskaberFriluftslivSportsarmbælteSneakersSandalerStøvlerFodboldstøvlerLøbeskoGummistøvlerIndendørsskoTennisskoBasketskoTræningsskoRidesko & RidestøvlerVandreskoHjemmeskoEspadrillos & LoafersGolfskoVolleyballskoSkotilbehørT-shirtsTrøjerTilbehørShortsJakkerUndertøj & StrømperBukserBadetøjTightsToppeSkiundertøjRegntøjSkjorterVesteTræningssætTaskerTilbehørRygsækkeElektronikFriluftslivBeskyttelseHjelmeStaveKetsjersportBoldeSkibrillerSkiTræningsredskaberCykeludstyrSvømning og vandsportRideudstyrGolfudstyrSkistøvlerKosttilskudSkøjter og issportLeg og SpilSkateCykelvogneMål og kurveSnowboardsSportsarmbælteLøbeskoSneakersFodboldstøvlerSandalerIndendørsskoStøvlerTræningsskoVandreskoTennisskoBasketskoSkotilbehørGummistøvlerGolfskoCykelskoHjemmeskoEspadrillos & LoafersRidesko & RidestøvlerRugbyskoVolleyballskoT-shirtsTrøjerJakkerBukserBadetøjTightsShortsTilbehørUndertøj & StrømperToppeSport BHSkiundertøjKjoler & NederdeleRegntøjFlyverdragterVentetøjSkjorterVesteTræningssætBodies & JumpsuitsTaskerTilbehørRygsækkeBeskyttelseHjelmeElektronikFriluftslivStaveKetsjersportSkibrillerBoldeSkiSvømning og vandsportCykeludstyrLeg og SpilTræningsredskaberRideudstyrSkistøvlerGolfudstyrSkøjter og issportKosttilskudSkateMål og kurveCykelvogneBabyprodukterSportsarmbælteSnowboardsSneakersLøbeskoSandalerStøvlerFodboldstøvlerIndendørsskoTræningsskoTennisskoVandreskoGummistøvlerRidesko & RidestøvlerBasketskoEspadrillos & LoafersGolfskoSkotilbehørHjemmeskoCykelskoVolleyballskoRugbyskoSejlerskoTrøjerTightsT-shirtsJakkerToppeBadetøjUndertøj & StrømperTilbehørSport BHBukserShortsKjoler & NederdeleSkiundertøjVentetøjRegntøjVesteBodies & JumpsuitsSkjorterTræningssætTaskerTilbehørRygsækkeElektronikFriluftslivBeskyttelseHjelmeStaveKetsjersportBoldeSkibrillerSkiTræningsredskaberCykeludstyrSvømning og vandsportRideudstyrGolfudstyrSkistøvlerKosttilskudLeg og SpilCykelvogneSkateSkøjter og issportMål og kurveSnowboardsSportsarmbælteLøbeskoSneakersSandalerStøvlerTræningsskoTennisskoVandreskoIndendørsskoGummistøvlerRidesko & RidestøvlerEspadrillos & LoafersSkotilbehørGolfskoHjemmeskoCykelskoFodboldstøvlerVolleyballskoBasketskoSejlerskoNikeadidasCraftBLACCASICSPumaBjörn BorgUnder ArmourPeak PerformanceWyteOnlyHummelSalomonReebokCalvin KleinDidriksonsKari TraaJack & JonesPiecesNewlineBetter BodiesVinson Polo ClubOxideReimaLindbergChampionName ItRöhnischKappaHelly HansenSelectCasallSalming8848 AltitudeOnly PlayWearColourTimberlandSpeedoBabolatConverseNorfolkFischerBurtonMolo2XUSveaUnihocDobsomTuxerTretornEpicTommy Hilfiger SportJacsonStigaHaglöfsVikingHeadMizunoDaily SportsTensonPOCMarineMountain HorseArenaEllesseBullpadelAbecitaBread & BoxersBergans of NorwayFrank DandyUmbroCrocsISBJÖRN Of SwedenPanos EmporioKempaCCMElevenateYonexBoobGASPIcebugNew EraAquarapidPicture Organic ClothingResterödsSauconyWaikani BeachwearWilsonECCOSorelHaltiNew BalanceIcebreakerDelseyGarminOdloBauerMerrellPuma GolfCocoonStartLeafGregoryUpFrontWeather ReportHolditKeenJack WolfskinJ.LindebergKombiPolarGococoBliz ActiveDedicated2117 of SwedenSilvaBulaSmartwoolTrueNorthSweet ProtectionBlack DiamondGaveloOdd MollyRip CurlDAY ETThe North FaceOakleySCANDI NOMADEnduranceMi-PacOspreyIcepeakLundhagsFilaHappy SocksZoneJulboGiroHestraAnonAtomicBuffHoka One OneINTEXMarc O'PoloSkinsWeSCWhistlerKosaSuperdryTevaCatagoNorthScottSkullcandyCruzStay in placeNonationSergio TacchiniTaylorMadeAmerican TouristerCamelbakBalticK2Lyle & ScottNOUNEXITRehbandICANIWILLLifeventureMons RoyaleState of WOWThuleUhlsportEnervitHavaianasSupergaVansHolebrookOASBirkenstockSamsoniteSchollWilson StaffMjúkaUrbanistaAxeldaBillabongEquipageKids OnlyOxdogStanleySuuntoCutter & BuckFilippa KPalladiumReebok ClassicPearl IzumiSunpocketLaCrosseOS1stShredHoudiniJofamaSuper.NaturalCalvin Klein PerformanceDoughnutFRONTIERAppertiffBolaOregonTrailRossignolZigZagSätila of SwedenShimanoHydro FlaskLe SpecsMoraknivAbusEvocOne KShepherdAbilicaBjørn DæhlieJr GearK2 SkateMohedaRock SpringSmartshakeSpektrumSportamoreUSWEVirvelvindVOLCDasiaHunterKavatPrimusCanada SnowMoltenBack on TrackCMPHurleyLazerMaresROCKANDBLUEShock AbsorberSpaldingTrangiaAirBoxBlackburnDunlopSealSkinzBELLH2OFagerholtLeathermanOpinelSPRISwegmarkDiadoraDrop of MindfulnessOrtho MovementPlantronicsPOLLOPSuperfitTjejmilenHypericePrinceSchildkrötSkechersTherm-A-RestEivyEuro-StarMoon BootVirtusWeldtiteHeelysLifesystemsDakineDragonGraffitiPaxReuschRSRubber DuckAigleASFVLTAXIONCatChillbeandBrandGore® WearMikasaNordicaSneaker LabSuedwindSunsportTecnicaWahoo FitnessYasakaBuffaloCorosHorseGuardPetite Pirouettere:CLAIMSmithThermosVarlionBluetensCobraDonicG-FormSaint LoyeSudioCalizGabelK-WayLangeRS PadelToalsonFive SeasonsJofaKangaROOSKossMiiegoOrganoTexSAKISisuThermicTimbuk2YaktraxAlpha IndustriesBestwayCascoDr. ZipeFootbalanceGoProHarrowsJaysLed LenserMolsMountain WorksObrienPowerDotS.GearSmellWellSoleSotoSpringyardSwedish PostureSwimpyWithingsBexCarltonGibbon SlacklinesGore Bike WearHövdingMOCOrtovoxRapideSlytechSrixonZeroPointBERGBOOKMANCavoClevelandExpektFreeSkateGraningeGulliverMargaritavilleMuckbootsMurenaNite Ize IncO'neillPick & PackSanosanSCRIIN.SportdocTec\nDet allervigtigste at tænke på, når du køber kompressionsstrømper, er størrelsen. En kompressionsstrømpe må bestemt ikke sidde for løst - da mister du pointen med dem. Med den rette størrelse kan en god kompressionsstrømpe derimod hjælpe dig med at komme hurtigere ovenpå igen. De kan også lindre muskelstivhed og øge blodstrømningen. Sportamores rutinerede testpanel har løbet i fem af sæsonens bedste kompressionsstrømper, og her er deres mening om størrelse, kompressionsgraden og ventilationsevnen! Alle strømperne er unisex og fungerer ligeså godt til både dame og herre.\nStørrelse: Ligesom med normale strømper så kommer kompressionsstrømperne fra Seger med et stor udvalg af størrelser (eksempelvis 43 til 45). Hvis du ligger mellem to størrelser, bør du vælge den mindste model. En kompressionsstrømpe skal sidde tight, og da Running Mid Compression er lidt store i størrelsen, kan det være en god ide at kigge lidt ekstra på størrelsesguiden.\nHøjde: Det her er en høj kompressionsstrømpe som går hele vejen op ad lægmusklen. Sørg derfor at have den rette størrelse i dine løbesko, så det ikke bliver for trangt med pladsen.\nTykkelse: Running Mid Compression er en anelse tykkere end mange andre kompressionsstrømper. Sørg derfor at have den rette størrelse i dine løbesko, så det ikke bliver for småt med pladsen.\nTemperatur & fugttransport: Temperaturmæssigt præsterede de her kompressionsstrømper virkelig godt. Ved tæer og hæl findes der luftige paneler som ventilerer og holder dig kølig, når du løber.\nKomfort: Omkring lægmusklerne sidder Running Mid Compression tight og giver en spændstig følelse. Sammen med de værdsatte ventiler får de her strømper gode point for komforten, men til trods for dette klarer den her model sig skidt i testen, hvis man sammenligner med hele to andre par som hiver fulde point hjem for bekvemmelighed.\nKompression: Blandt strømperne i den her genre er modellen fra Seger en slags gylden mellemvej, som ikke er noget ekstremt tilfælde i nogen retning. De komprimerer præcis som de skal, men heller ikke så meget mere end det.\nOpsummering: Running Mid Compression fra Seger er et værdsat valg som giver dig lidt ekstra tryk i skridtet under de svedige løbepas. Takket være smarte paneler ved tå og hæl ventilerer strømpen godt, trods et relativt tyk stof. Running Mid Compression bliver aldrig for varme og det bløde materiale transporterer fugten væk så du slipper for at gå gnavesår. Testpanelet vil desuden gerne uddele et ekstra plus for strømpen bliver smallere lige over anklen. Denne lille finesse gør, at strømperne får en god pasform og sidder som de skal, når du løber.\nStørrelse: OTC Compression Sock er lidt store i størrelse som Running Mid Compression herover. Vælg den størrelse du plejer at have. Hvis du balancerer mellem to størrelser, så anbefaler testpanelet at du klikker den mindre størrelse hjem.\nHøjde: Det her er et par middelhøje kompressionsstrømper som dækker hele lægmusklen. Du som er middelhøj behøver ikke at bekymre dig over at skulle folde dem ned.\nTykkelse: Stoffet i de her strømper fra Adidas er virkelig tykt og helt klart det tykkeste i testen. Hvis du er en af mange, som forsøger at undgå at få benhindeinflammation, er de her perfekte. Det lille ekstra varme som OTC Compression Sock giver kan gøre meget for at du skal komme igang på den rette måde!\nTemperatur & fugttransport: I starten giver stoffets tykkelse lidt ekstra varme, men når du er kommet godt igang er det ikke noget som man lægger mærke til. I stedet holder de en god temperatur og transporterer fugten væk præcis som de skal, så du slipper for at få gnavesår.\nKomfort: Materialet har en god kvalitet med disse kompressionsstrømper, derudover det ånder de godt, er tørre efter løbningen samt er virkelig bløde og skønne. For de egenskaber får de faktisk hele 10 point ud af 10 mulige.\nKompression: Adidas-parret her giver middelhård kompression, hvilket er behageligt på den måde at de ikke stopper blodet, men det er heller ikke sådan at de sidder for løst og dermed mister deres funktion.\nOpsummering: I sit design minder OTC Compression Sock fra Adidas meget om normale fodboldstrømper - uanset hvilket ungdomshold du spillede på, så ringer der i hvert fald en klokke ved den beskrivelse. Udover det så kan de heller ikke fås i andre farver end sort og hvid, hvilket føles en smule fantasiløst af Adidas. Fugttransporten og materialets ventilationsevne er de bedste egenskaber, men også den behagelige kompression er et plus. Det er her en ganske tilpas kompressionsstrømpe som passer til dig der måske endnu ikke har testet af løbe i kompressionsstrømper.\nStørrelse: Den første kompressionsstrømpe fra Gococo i den her test er true to size, så du kan uden problemer købe den størrelse du plejer at have.\nHøjde: Compression Superior er ret så høje og strækker sig derfor så langt op ad lægmusklerne, at du desværre kan komme til at få et problem, hvis du er under middelhøjde. I så fald kan det måske være en god ide at kigge på en anden strømpe, men hvis du er over middelhøj er det her det rette valg til dig.\nTykkelse: Kompressionsstrømperne fra Gococo er betydelig tyndere end dem herover, hvilket testpanelet synes om. På sin vis slipper du for at bekymre dig over, om du får plads til strømperne i skoene eller ej.\nTemperatur & fugttransport: Takket være det minimalistiske materiale så holder de her strømper dig både kølig og frisk, uanset hvor intensiv din løberunde bliver.\nKomfort: Fulde point! En strømpe kan ikke blive bedre end den er her. Da de både ventilerer godt, holder dine fødder tørre og sidder som smurt, så er Compression Superior superskønne. Materialet er desuden både blødt og fleksibelt.\nKompression: Disse er de strømper i testen med den største kompression, perfekte til dig som måske har problemer med stigninger, forstrækninger eller andre over belastningsskader. Med Compression Superior får du nøjagtig den støtte, som du vil have.\nOpsummering: Testpanelet har kun gode ting at sige om de her kompressionsstrømper. De er gode, både når det kommer til kompressionen og generelt er skønne som strømper. De sidder godt til omkring foden og holder lægmusklerne i et jerngreb, når du løber. Ved strømperne top findes små silikoneruder som gør, at de sidder præcis som de skal - udover det er materialet ellers lækkert og skønt. At Compression Superior fra Gococo kommer i hele 5 forskellige farver skader da heller ikke. Trods en relativ høj prislap så er de hver en krone værd. Hvis du tidligere har testet en model med mindre kompression, så er det her det helt naturlige næste skridt.\nVejledende pris: 209 kroner.\nStørrelse: De her strømper fra Craft er ligesom Running Mid Compression fra Seger en anelse stor i størrelsen, så tvivler du mellem to størrelser, bør du vælge den mindre.\nHøjde: Compressions Sock sidder høj oppe på din lægmuskel netop som de skal, lige under knæet på dig som er middelhøj.\nTykkelse: Kompressionsstrømperne er lavet i et tyndt materiale som minder meget om det, som Gococo har anvendt. Det er skønt, hvis det værste du ved er, når strømperne koger i skoene.\nTemperatur & fugttransport: På grund af materialets tyndhed, så er det her også et par ret så kølige strømper, og da stoffet desuden sørger for at dine fødder holdes tørre, så får Compression Sock fra Craft høje point.\nKomfort: Når det kommer til komforten, så får Craft modellen næsten lige så gode karakterer som Gococo, men kun næsten. Strømperne sidder fast når du løber og giver ingen gnavesår. De savner derimod de små silikonedutter som Gococo stolt kan vise frem, hvilket gør at de ikke helt når op på Compressions Superiors niveau.\nKompression: Det her er ikke den strømpe du skal købe, hvis du har direkte problemer med lægmusklerne. Der er ikke supermeget kompression i modellen fra Craft, som kun får 5 point for det. De gør sig derimod bedre til en stillesiddende dag på kontoret eller til lange flyrejser.\nOpsummering: For enkelte i testpanelet var det her som at finde en ny kærlighed, men andre gerne have set lidt mere kompression. Compression Sock fra Craft er stort set superskøn og funktionsmaterialet som de lavet i gør det også godt. Ingenting gnaver, de sidder hvor de skal og samtidig føler du dig hverken fugtig eller for varm - heller ikke under de svedige intervalpas. Også det her er en god strømpe til dig som ikke har testet disse før.\nVejledende pris: 219 kroner.\nStørrelse: De her kompressionsstrømper er også en anelse store i størrelsen, det syntes også de testdeltagere som ligger i overkanten af størrelsesskalen. Klik derfor på en størrelse mindre end hvad du plejer at bruge.\nHøjde: Til forskel fra de to foregående strømper, så er Compression fra Gococo ikke særskilt høje, nærmere i stil med OTC Compression Sock fra Adidas. Hvis du er over middelhøj, kan det være en god ide at vælge et andet mærke.\nTykkelse: Trods at materialet både i den tidligere Gococo-strømpe og strømpen fra Craft var relative tynde i det, er den her model lige en tand tyndere.\nTemperatur & fugttransport: Strømpen fra Gococo har værdsatte paneler af mesh på både undersiden samt siderne af foden. Det gør at den holder dig behageligt kølig og skåner dig fra fugten.\nKomfort: Trods at de er en anelse store i størrelsen, så sidder de lige præcis som de skal, når du finder det rette par, og meshpanelerne modvirker gnavesår fra overdreven fugt på en effektiv måde. Da materialet desuden føles blødt og let mod huden, uddeles der en stærk 9'er for komforten.\nKompression: Compression fra Gococo komprimerer cirka lige så meget som strømperne fra Craft gør. Det er en anelse for lidt, ifølge visse i testpanelet, mens andre er helt tilfredse.\nOpsummering: I den her testgruppe er det de sidste to par som komprimerer allermindst. Trods det, så er kompressionen så tilpas god at Compression fra Gococo giver en værdsat hjælp i løbeskridtet, når du træner. Compression gør det også godt til en normal arbejdsdag hvor du er stillesiddende samt dagen efter et træningspas. Testpanelet vil også gerne gøre opmærksom på, at der findes mange forskellige valgmuligheder når det kommer til farven med disse strømper fra Gococo. Uanset om du vil stikke lidt ud på løbeturen eller hellere smelte ind i omgivelserne, så findes der helt sikkert et par som passer til dig og din stil.\nSHOP HER: Alle Sportamores kompressionsstrømper


Onsdag den 11. maj » TeamSif\nDer er stadig ting som skal rettes på båden, så Kurt og jeg mødtes allerede 16:30. Han hev mig op i mastetoppen, så jeg kunne montere en sejlpind, der kan holde hækstaget fri af kappen på storsejlet. Det lykkes fint og det virker.\nVi valgte at sætte genua og det viste sig at være det helt rigtige forsejl. Vi fik tjekket topmærket, hvor vi konstatere at man på lænsebenet skulle bomme og sætte spiler frem for omvendt.\nVinden var meget mærkelig, den forsvandt helt 30 min. før start, men kom kraftig igen på femminutters skuddet og heldigvis fra samme retning. Der var rigtig mange både til start og mange ville starte ved læ mærke, hvor der var stor fordel. Vi blev desværre luffet over linjen af en gammel 6 meter træbåd, men der var plads til at dykke efter den og så var der helt fri luft. De to Farr 40 både rettede også deres fejl, men det gjorde X-41’en ikke!\nVi havde kanon fart med genua i de stejle søer fra øst. Vi kom op til topmærket sammen med de sædvanlige X-99’er.\nPå spilersiden avancerede vi med vores taktik og gik rundt om bundmærket lige bag de to X-99 og X-41 båden. Næste runde var status quo. Men så forsvandt vinden!\nSidste omgang var mega svær, vindstyrke og retning skiftede hele tiden. Vi så at Spækhuggerne under land ved opfyldningen havde luft, så vi sejlede os selv helt ud på højre fløj mod sydøst og fik vind, alle andre lå stille midt i banen, så vi kom forbi de to X-99 og den store X-41! Desværre gik den røde Matcher 31 og helt i stå, så vi må vente med at teste fart med Torben til næste onsdag.\nSidste spilerben mod mål var også svær, men vi holdt tungen lige i munden og kom i mål 12 minutter før tidsbegrænsningen.\n– Vi kom i mål som tredje båd overalt!\n– Vi blev tredje båd i vores løb!\n– Det var vores tredje kapsejlads i år!\n– Og vi blev treer overalt!\nI bund og grund meget tilfredsstillende, med et godt mandskab og en super god bådhåndtering. De to store Farr 40 både kom i mål før vinde forsvandt helt, så de slog os, men den bagerste dog kun med 1:25 min. NB: Den Scankapp 99 som er måltaget, har kun sejlet to omgange modsat os andre, der sejlede tre omgange! Resultatlister er på dette link: http://www.xn--svanemllekredsen-qxb.dk/resultater/2016/Bane1_2016_02.htm\nBesætning: Onsdag den 11. maj 2016\n6 – 0 m/s fra mest fra en østlig retning\nJeppe, Jon, Kurt, Kaare og Anders\n← Mandag den 9. maj\nOnsdag den 25. maj →


Mange danskere render rundt med en lille iværksætterdrøm i maven. Om det handler om et bryggeri, et IT-firma, et tøjmærke eller noget helt tredje, så er der mange, der kan relatere til det fantastiske i at stable noget på benene selv. Og nogle få vælger faktisk også...\nNår du starter din egen virksomhed, er der en hel masse forskellige opgaver, du som stifter ender med at skulle løse. Det er en spændende tid, når du starter op, fordi der ikke findes andet end potentiale for din virksomhed, og her har du behov for selv at få styr på...\nEn ny virksomhed der vil klare sig i verden, gør det gerne ved, at der er nogen, som de gerne vil vinde over. I sidste ende skal du fokusere på, hvordan du kan forbedre din egen virksomhed, og i stedet kun bruge konkurrenterne som nogle, hvor du kan se, om de bevæger...\n5 skarpe ideer til den både stilsikre og funktionelle kontorindretning for erhverv anno 2020 Som iværksætter eller nystartet virksomhed er der som bekendt uendeligt mange ting, der skal styr på – og det i en hulens fart. Noget du måske ikke har tænkt så meget over...\nDer er meget man selv kan gøre for at skabe de bedte forudsætninger for et samarbejde og undgå konflikter. Her kan du læse mere om hvad der skal til, og hvordan I kan få et godt samarbejde. Fokuser på god kommunikation Det er meget vigtigt at holde fokus på god og...\nDette er sponsoreret indhold Går du med en lille spirende drøm i maven om at blive iværksætter? Men har du svært ved at finde ud at, hvordan du skal finansiere din drøm? Og er det svært at tage det første skridt ud over rampen? At starte op som iværksætter og...


Tolvte uge i London - Janni from the Blog\nTolvte uge i London\n21. november 2017 · 2 Comments\nJeg sidder her på mit værelse. Lettere træt, lettere tilfreds og lettere overvældet.\nDer sker så mange ting, tiden går simpelthen så stærkt, og der er lidt for mange ting, som jeg gerne vil, men ikke rigtig kan. Desuden er det snart vinter, hvilket betyder mørkere dage. Jep, jeg er en af dem, som bliver hurtigt påvirket af mørket. Trætheden er kraftigere, og overskuddet forsvinder langsomt. Men jeg er i London, og det må man bestemt ikke klage over! Specielt ikke når julelysene er tændt, shopping er billigere end i Danmark, man ikke selv skal lave mad og ikke har gjort rent siden en gang i august. Jeg har det rigtig godt, men efter en periode hvor jeg for alvor red på bølgen, og aldrig kunne forestille mig en almindelig hverdag derhjemme igen, er jeg nu kommet ind i den periode, hvor jeg ser frem til netop dette. Jeg savner min ‘normale’ hverdag med kokkerier, bloggerier, veninder, masser af seriekigning, endnu mere læsning i bøger og specielt at putte med min kæreste.\nDer er under to måneder igen, og jeg vil gøre mit for, at de bliver nydt til fulde. Det starter jeg med ved at kigge tilbage på tolvte uge i den skønne metropol, London.\nDenne uge i London startede faktisk i Edinburgh. Og hvilken tur! Den skotske natur og tilgang har taget mig med storm. Det er simpelthen SÅ smukt et land (og jeg har kun set Edinburgh), at jeg ikke kan vente med at komme tilbage en gang, og opleve det virkelige Skotland. For tilbage det skal jeg.\nMen i Edinburgh hyggede jeg med en god veninde, hvor vi spiste virkelig lækker mad, fik gået et godt stykke over 20 km hver dag, fik set de fineste bygninger og leget lidt Robin Hood.\nJeg ved ikke om I er oppe for det, men jeg pønser lidt på at lave en mini-guide til byen? Jeg var der trods alt kun lidt over to dage, men jeg fik stadig set en del. Hvad siger I til det?\nEllers har ugen ikke været præget af det helt vilde, men mere af det sædvanlige. Masser af praktik, god mad og ting på to-do listen som ikke blev gjort. Alt sammen i kølvandet på en af mine livs bedste oplevelser, så er det vidst helt okay, at der er lidt balance i form af hverdags syslerier.\nNoget jeg også har haft lidt dårlig samvittighed over – hvilket er totalt åndssvagt – er, at jeg har skrevet at jeg gerne ville vise både ny garderobe, nye bøger og så meget andet, men hverken overskuddet, tiden eller muligheden har været der. Jeg beklager den sporadiske blogging, men det må desværre være sådan, til at jeg kommer hjem til Danmark igen.\nSå indtil da må I hygge jer med mine ugentligte opdateringer, og muligvis et enkelt indlæg i ny og næ.\nFiled Under: Praktik, Rejser Tagged: London, praktik, rejser\nEr det nu jeg skal afsløre, at jeg heller ikke har gjort rent siden august, haha? Praktik er en vidunderlig ting, men for pokker det er også hårdt! 🙂\nGrunden til jeg ikke har gjort rent, er fordi der er folk der gør det for mig 🙈\nMen ja, praktik er lækkert men hårdt 😘


Få en professionel prisvurdering af dit hjem - Femer.dk\nDer er mange udfordringer og opgaver, der skal håndteres, når man står overfor en større flytning og eventuelt salg af ens bolig. Når man skal pakke et helt hjem ned, finde en ny bolig, flytte til et nyt miljø, finde nye institutioner og lignende, er det rart at have en professionel samarbejdspartner, der kan påtage sig noget af ansvaret.\nHvis I ønsker en sådan samarbejdspartner, kan I uden omkostninger kontakte en ejendomsmægler gennem online boligvurdering. Eksperter og specialister vil finde jer den bedste, lokale ejendomsmægler til lige præcis din bolig, og det er 100% gratis, uforpligtende og giver jer mere tid til andre ting.\nGennem en online boligvurdering kan I nemt udfylde en ansøgning med de overordnet detaljer om jeres bolig, og så vil disse data blive analyseret. Det er detaljer som beliggenhed, boligtype, størrelse, byggeår og lignende.\nNår boligspecialister har gennemgået jeres forespørgsel og analyseret jeres data, vil der udarbejdes en analyse af alle lokale mæglere i dit område, så den bedste mægler til lige præcis din bolig udvælges. Det tager ikke mere end 24 timer for jer at modtage svar, så der er ingen god grund til ikke at undersøge mulighederne for en professionel prisvurdering af dit hjem.\nI kan derefter kontakte jeres ejendomsmægler og arrangere en gennemgang af jeres bolig. Ejendomsmægleren kender markedet og jeres boligområdet, så I kan få den rette rådgivning og komme trygt videre på jeres boligrejse.\nHvis I mangler hjælp til at finde jeres nye bolig, kan I også uforpligtende blive rådgivet på denne del af rejsen. Jeres samarbejdspartner kan både hjælpe i forhold til køb og salg og give gode tips, der kan hjælpe jer til en ordentlig bolighandel i fremtiden.


Peter har sat sin 3D-printer til lave gratis visirer | TV MIDTVEST\nManden bag iværksættervirksomheden Rosbjerg3D giver visirer væk til fagfolk og private, der har brug for dem.\nPeter Rosbjerg har fået opskriften på visirrammen fra et svensk firma.\n1. apr 2020, kl. 12:22\n3D-printeren i Peter Rosbjergs kontor i Herning kører lige nu uden stop.\nÉn gang i timen spytter maskinen rammen til et visir ud, som kan blive brugt som værnemiddel for dem, der gerne vil beskytte sig ekstra mod coronasmitte.\nVisirerne giver han væk gratis til alle, der har brug for dem. Han har blandt andet skrevet på Facebook, at man kan kontakte ham, hvis man vil have nogle af visirerne.\nHvert visir af plastic vejer cirka ti gram, og Peter Rosbjerg har syv kilo plastic at tage af endnu.\n- Jeg er glad for at hjælpe. Jeg kan ikke lave mange, og det er helt nede på jorden. Men når jeg har muligheden og hele det set-up, det kræver, kan jeg lige så godt udnytte det, siger Peter Rosbjerg.\nPeter Rosbjerg driver virksomheden Rosbjerg3D, der arbejder med Virtuel Reality, animation og 3D-print. Normalt bruger han for eksempel 3D-printeren til at lave modeller af huse til brug for byggebranchen og prototyper af forskellige nye produkter.\nMen nu laver den kun visirer.\nSådan ser visiret ud, mår det er færdigt.\n- Det er ikke noget, der kræver det store af mig, så jeg kan lige så godt gøre det. Jeg mister ikke penge, for et kilo plastic koster kun 160 kroner. Det eneste, jeg giver noget for, er strøm – og så selvfølgelig min tid, siger Peter Rosbjerg.\n3D-printeren laver rammen til visirerne, og så er det et stykke gennemsigtigt A4-overhead-papir, der skærmer.\nquoteDer var også en dame, der gerne ville have ét, fordi hendes mand har KOL, og hun gerne ville beskytte sig ekstra.\nPeter Rosbjerg, stifter, Rosbjerg3D\nOpskriften, som visirerne er lavet ud fra, er skabt af svenske 3D Verkstan. De har delt den med alle interesserede, så personer med 3D-printere kan hjælpe til.\n- Og det er kun en af flere virksomheder, der har arbejdet med at lave opskrifter på visirer. Der gik ikke lang tid, før branchen bød ind med idéer til, hvordan man kunne hjælpe, fortæller Peter Rosbjerg.\nDonerer til mange forskellige\nDer er mangel på værnemidler på grund af coronapandemien, men Peter Rosbjerg erkender, at det ikke er sikkert, visirerne kan bruges på landets sygehuse. Han ved nemlig ikke, om de lever op til alle nødvendige sikkerhedskrav.\nMen modellen er testet af sundhedspersonale i en række lande og bruges blandt andet i Sverige, og kan sygehusene bruge dem, er de velkommen.\nDer er fuld gang i produktionen på kontoret i Herning.\nFoto: Peter Rosbjerg.\n- Indtil videre har jeg givet 50 ud til for eksempel øjenlæger, fysioterapeuter og plejehjem. Der var også en dame, der gerne ville have ét, fordi hendes mand har KOL, og hun gerne ville beskytte sig ekstra, siger Peter Rosbjerg.\nPeter Rosbjerg fotæller, at han fortsætter med at printe visirer, så længe der er nogen, der vil have dem.\n- Men jeg håber selvfølgelig også, at det snart er unødvendigt, siger han.\nHvis der er nogen, der har lyst til at hjælpe med projektet, fortæller Peter Rosbjerg, at han meget gerne modtager donationer med transparent A4-overheadpapir.\nVærnemidler er i stor efterspørgsel på grund af coronapandemien.\nFakta om visirerne


Grund solgt for en slik uden udbud: - Det er en skandale | TV2 Nord\nGrund solgt for en slik uden udbud: - Det er en skandale\nSalget af en grund i Brønderslev vækker forargelse og vrede over Region Nordjylland. Grunden er nemlig solgt til et ejendomsselskab til langt under, hvad den er værd, lyder kritikken\nDet er en skandale, at Region Nordjylland har solgt en grund i Brønderslev, uden den først har været i udbud. Sådan lyder det fra et af regionsrådet medlemmer.\n14. mar 2018 kl. 20:36\nAf Christina Schmidth\n137.000 kroner. Sådan lød prisen på en lige knap 2000 kvadratmeter stor grund i Brønderslev, som Region Nordjylland for nylig har solgt. Men den pris kunne have været højere. Regionen sendte nemlig aldrig grunden i udbud, og dermed har andre mulige købere ikke haft mulighed for at byde på grunden.\n- Det er da en skandale, at vi i regionen måske er gået glip af to millioner, eller hvor stort beløbet nu kunne have været. Det er virkelig kritisabelt, lyder det fra Per Larsen, som selv sidder i regionsrådet for Konservative.\nÅrsagen til, at regionen har kunne sælge grunden uden først at sende den i udbud, er, at arealet er målt op til i alt 1999 kvadratmeter. Og det er én kvadratmeter under grænsen for, hvornår en grund skal i udbud.\nMen uden udbuddet føler Per Larsen, at han og resten af regionsrådet har taget beslutningen om at sælge grunden for 137.000 kroner på et alt for uoplyst grundlag.\n- Nu har vi jo givet den her grund væk for en slik, og siden er der folk, der har henvendt sig til mig og sagt, at hvis de vidste, at den her grund var til salg, så havde de givet mange penge for den, siger Per Larsen.\nBurde være solgt for mere\nEn af dem, der gerne ville have budt på grunden, er ejendomsudvikler Maria Larsen. Men hun fik aldrig muligheden, fordi grunden ikke endte i udbud.\n- Jeg blev forarget over det, for jeg synes simpelthen ikke, at det kan være rigtigt, fortæller hun.\nIfølge Maria Larsen kan det have kostet regionen flere hundrede tusinde kroner, at have solgt grunden så billigt. Hun mener, at de burde have fået langt mere for den.\n- I og med at vi selv har givet omkring en million for 1300 kvadratmeter, så ville det da i hvert fald være oppe i den ende. Måske mere, mener hun.\n- Vi har holdt os inden for loven\nKritikken preller imidlertid af på regionsrådsformand, Ulla Astman (S). Hun afviser, at der skulle være foregået noget fordækt eller ulovligt, da Region Nordjylland solgte grunden for 137.000 kroner.\n- Vi har holdt os inden for lovens ramme. Vi har solgt inden for det, vi må, og det her er et område, der udlagt til offentligt formål, og det er ikke byggemodnet, så det skal man huske i forhold til pris, siger Ulla Astman onsdag aften til TV2 Nord.\nLæs også Stak penge i egen lomme: Fyret direktør meldt til politiet\nSalget kom i stand, efter køberen selv havde henvendt sig til regionen, fordi han var interesseret i at købe 3700 kvadratmeter grund ved siden af en grund, han havde købt nogle år forinden.\n- Der vendte vi tilbage på den forespørgsel og sagde, at sådan et køb ikke kunne lade sig gøre, uden at salget skulle i udbud. Men hvis han ville købe under 2000 kvadratmeter, kunne vi undgå det, og det ville han gerne. Det er ikke en grund, der kan bebygges, og vi valgte at hjælpe køberen for at være gode naboer og hjælpe én, der stod og manglede et areal, forklarer regionsrådsformand Ulla Astman.


Villa Havista - Airbnb\nHel(t) villa med Duncan som vært\nDenne fantastiske villa er på toppen af den populære Monte Coruna urbanisering og har den mest fantastiske udsigt over bjergene og Middelhavet. Et par minutter væk, og du er i Villalonga med sine barer og restauranter og 15 minutter fra Gandia med sit blå flag strande.\nHuset er blevet smukt renoveret - med nye møbler overalt.\nDette er et igangværende projekt, der vil være afsluttet i juli, og billederne vil blive opdateret.\nHuset har fire soveværelser og fire badeværelser (tre en-suite). Der er en femte dobbeltseng som en sovesofa i receptionen ud af loungen.\nUdenfor er der en dejlig overdækket terrasse og solterrasser med markiser til at give skygge. Dette er fantastiske områder, hvor du kan nyde din morgenkaffe eller en aftencocktail, mens du nyder udsigten.\n7 nætter i Ador\nHuset rummer 10 gæster med masser af plads. Blot 20 minutter til Gandias prisvindende strand med det blå flag. Alle faciliteter er tilgængelige, med butikker og banker kun en kort køretur eller 30 minutters gang væk.\nGandia har et glimrende udvalg af restauranter og det historiske centrum er et besøg værd\nKig på andre muligheder i og omkring Ador


Citronkonfektkage med lakridsfudge og marcipan - Bagemagi.dk\nYou are here: Home › Chokolade & andet sødt › Citronkonfektkage med lakridsfudge og marcipan\n14. oktober 2013 | Filed under: Chokolade & andet sødt, Home, Kager\tand tagged with: hvid chokolade, lakridsfudge, lakrissirup, marcipan, popcakes\nJeg er så heldig at have en svigerfar som altid er god for at forkæle mig med nye og spændende ingredienser ♥ Denne gang blev det en meget stor portion af lakridsfudge.. Jeg ELSKER lakrids og måtte straks i gang med at lave et par opskrifter med det skønne lakrids. Det blev blandt andet til denne, meget specielle kage. Den er meget “tung”- helt tæt pga. den store mængde skyr og æg og er meget speciel i smagen.. Den faldt i særdeles god jord hos de lakrids elskende skønne mennesker i mit liv ♥ Kagen er ikke lakrids – stærk.\nIngredienser til et lille tærtefad – 8-10 personer\n2 dl skyr eller creme fraiche, A 38 eller hvad du holder af\n70-125 g marcipan ( jeg elsker marcipanen og bruger meget, men det er ikke nødvendigt for at få en lækker kage brug det du ønsker)\n100 g Callebaut hvid 28% eller anden god hvid chokolade\n100- 200 g lakridsfudge\nPisk smør og sukker til det er let og luftigt. Tilsæt æggene et ad gangen.\ntilsæt citron saft og skal.\nRør skyr i og sigt hvedemel og bagepulver samt vaniljesukker i\ntilsæt den revne marcipan og den grodthakkede hvide chokolade samt fudge.\nSmør en bageform – evt. en tærteform på 22 cm og kom dejen i formen. Bag din kage ved 180 grader i 30 min. Den virker lidt ubagt men skal stå på køl- gerne til dagen efter og trække.\nServer lakridskagen med frisk frugt eller lidt vanilkeflødeskum. Kagen holder sig i køleskabet i op til 5 dage.\nVi holder meget af at lave popcakes – så når der er en lille bid tilbage af vores kager, sker det at den laves om til popcakes. Sådan gik det også med denne – og jeg må tilstå at de blev virkelig gode – faktisk så gode at jeg seriøst overvejer om kagen skulle bages igen, bare for at lave popcakes ♥\nSmuldr din kagerest i en skål og tilsæt ekstra hvid chokolade og lidt lakridssirup – vi valgte salt lakridssirup fra Johan Bulow. Tril kagen til kugler og stil dem på køl så de “sætter” sig og bliver lidt hårde. Jeg valgte at overtrække med Lakridsfudge – det kunne også have været hvid chokolade. Smelt lakridsfudgen og tril den helt tynd med en fondantkagerulle – eller hvad du lige har ved hånden. Modeller fudgen rundt om kuglerne. Voila – de lækreste lakridskugler – og en helt ny kage. ♥\nBlondie med marcipan,mandler, hvid chokolade og blod grape


Handicapstrategi fuld version — Herlev Kommune\nEkspressen - Borgerservice\nConsidering business in Herlev?\nUdbud, licitationer og indkøbsplaner\nOm kommunenPolitik, organisationer, økonomi mm.\nRådhuset og den politiske ledelse\nBekendtgørelser, offentliggørelser og sager i høring\nAnnoncering af afgørelser\nHandicapstrategi for Herlev Kommune\nHandicapstrategi fuld version\nHandicapstrategien giver dig et indblik i, hvordan Herlev Kommune og lokalsamfundet samarbejder om at forbedre forholdene for mennesker med handicap. FORORD\n2. NETVÆRK, INKLUSION OG INDFLYDELSE\n4. OVERGANGE I LIVET\nHerlev Kommune har i mange år haft fokus på mennesker med handicap, og har tradition for at skabe særlige tilbud til denne borgergruppe. Via fokus på den fysiske indretning og kommunikation, er der alle steder i byen, hvor private personer, grupper og organisationer udfolder sig, over tid blevet arbejdet for, at også mennesker med handicap, skal have plads og muligheder for deltagelse og aktivitet.Med denne første kommunale handicapstrategi har vi nu, i Herlev Kommune, fået en formel ramme og et udgangspunkt for en fortsat dialog om forholdene for mennesker med handicap. Handicaprådet ønsker således at strategiens indhold kan være med til at sikre forståelsen for at der i vores kommune eksisterer mennesker med handicap, og at disse mennesker har behov for særlige tiltag og tilbud for at kunne udfolde sig i deres liv uanset alder. Den store udfordring omkring udfærdigelsen af handicapstrategien er, at den er blevet til kort tid efter kommunalreformen. Reformen har betydet mange nye opgaver på handicapområdet og udviklingen af området er stadig i fuld gang. Disse mange nye opgaver og ansvarsområder afspejler sig i strategiens tekst. Det er håbet, at strategien kan medvirke til at skabe en fortsat positiv udvikling af et attraktivt og moderne lokalsamfund for mennesker med handicap.Derfor har det også fra starten været ambitionen, at denne handicapstrategi skal være vedkommende og relevant i hele kommunen. Det være sig både kommunen som myndighed, men også i resten af lokalsamfundet. I Handicaprådet tror vi nemlig på, at den bedste udvikling af handicapområdet sker i en vekselvirkning mellem kommunen som offentlig myndighed og resten af lokalsamfundet. Vi har alle, borgere, kommune og lokalsamfund et ansvar i denne henseende, og det er ambitionen, at strategien kan hjælpe med at sætte fokus på dette delte ansvar.Vi ønsker i strategiteksten at præcisere, at handicapbegrebet dækker over mennesker med funktionsnedsættelser, såvel fysisk som psykisk udviklingshæmning, eller sindslidelser. Ved denne præcisering opnår vi mulighed for at kunne rumme alle medborgere og sætte fokus på at skabe optimale forhold for de borgere for hvem særlige forhold er afgørende for at kunne opretholde en tilværelse på lige fod med mennesker uden handicap. Strategien har været under udvikling et års tid, og i denne periode har mange personer, institutioner og organisationer budt ind med kvalificerede input til strategiens tekst. Det er håbet, at de mange forskellige holdninger og interesser på handicapområdet er blevet tilgodeset. Det er ligeledes håbet, at lokalsamfundet og kommunen som myndighed nu søger at inspirere deres arbejde på baggrund af indholdet i handicapstrategien.Handicaprådet vil følge det videre arbejde med efterlevelsen af strategien, og sikre at indholdet i strategien bliver revideret i hver valgperiode. Vi vil sikre, at der løbende arbejdes videre med handicapstrategien ved en gang om året at diskutere arbejdet med strategien, således at kommunen til stadighed er på forkant med udviklingen. God læselyst!\nVagn Christiansen, formand for Handicaprådet\nEt menneskes handicap opstår, når der er barrierer, der hindrer, at mennesker med en funktionsnedsættelse har lige muligheder for livsudfoldelse sammenlignet med mennesker, der ikke har en funktionsnedsættelse.Vi definerer derfor handicapbegrebet bredt med udgangspunkt i FNs standardregler."Handicap betyder tab eller begrænsning af mulighederne for at deltage i samfundslivet på lige fod med andre".Definitionen af mennesker med handicap tager udgangspunkt i FNs handicapkonvention. "Mennesker med handicap omfatter personer med en langvarig fysisk, mental, intellektuel eller sansemæssig funktionsnedsættelse, som i samspil med forskellige former for barrierer kan forhindre deres fulde og effektive deltagelse i samfundslivet på lige fod med andre". Herlev Kommunes strategi på handicapområdet gælder for alle borgere i kommunen, der har et fysisk eller psykisk handicap eller en sindslidelse. Med alle borgere mener vi både børn, unge, voksne og ældre mennesker.\nHerlev – en kommune for alleHerlev vil være en kommune hvor alle borgere kan deltage i lokalsamfundet hele livet. Vi ønsker at skabe rammerne for, at borgerne kan benytte deres individuelle ressourcer, fysiske såvel som mentale. Vi tror, at udviklingen af de menneskelige ressourcer skaber muligheder for ligeværd for mennesker med handicap. Vi vil arbejde for en bred accept af og bevidsthed om, at alle borgere tilbydes lige muligheder for at leve et liv baseret på erfaring, evner og drømme. Vi tror, at de bedste betingelser og muligheder for mennesker med handicap er til stede, når der tages udgangspunkt i et fælles ansvar mellem kommunen, lokalsamfundet og den enkelte Herlevborger. VÆRDIERNE\nStrategien hviler på et sæt af værdier, der sikrer, at strategiens vision bliver konkretiseret. Derudover skal værdierne afstikke rammerne for de overordnede indsatsområder, som vi ønsker at sætte fokus på i Herlev Kommune.\n"Livskvalitet hele livet"Mennesker med handicap skal tilbydes rammer, så de oplever livskvalitet hele livet og har mulighed for at leve et så selvstændigt liv som muligt. Vi sætter således fokus på det enkelte menneskes konkrete behov i forhold til det omgivende samfund og det enkelte menneskes ønsker i forhold til at kunne få et indholdsrigt, socialt og aktivt liv. "Solidaritet er bredt forankret" At få tildelt kompensationer er i princippet gratis for den enkelte og afhænger ikke af indtægt og formue - kompensationerne finansieres solidarisk via skattesystemet. Vi ønsker at skabe solidaritet på tværs af den offentlige og private sektor, så alle har et ansvar for investeringen i, at mennesker med handicap kan få et indholdsrigt liv både i familien, på arbejdspladsen og i fritiden."Lige muligheder for alle med udgangspunkt i individuelle behov"Herlevborgere skal tilbydes lige muligheder for at udfolde sig i deres eget liv. Tilbud til mennesker med handicap skal tage udgangspunkt i det enkelte menneskes forudsætninger, livssituation, behov og drømme. For at skabe individuelle tilbud er det nødvendigt, at vi behandler mennesker forskelligt.Udvikling gennem fælles bevidsthed og ansvar for borgere med handicapVi fokuserer på borgernes retssikkerhed, og Herlev Kommune koordinerer og tager ansvar for, at borgere med handicap får deres sager behandlet hos dem, der har viden og kompetence til at løse opgaven. I relation hertil er der fokus på, at kommunen sikrer formidling og oplysning om de rettigheder, der gælder for mennesker med handicap.Det er samtidig nødvendigt, at livsbetingelserne for mennesker med handicap også er kendte i lokalsamfundet. Derfor ønsker vi et stærkt engagement fra lokalsamfundet, sådan at der skabes ansvar for de behov og forudsætninger, der gælder for mennesker med handicap.\nFor at konkretisere værdierne yderligere, er der formuleret fire indsatsområder. Indsatserne skal forstås som et sæt af ønsker og målsætninger, som der sættes fokus på og iværksættes initiativer i forhold til. De er derfor ikke en tjekliste, hvor der er tale om, at indsatsen enten er opfyldt eller ikke opfyldt indenfor en given tidsramme. Initiativer iværksættes inden for lovgivningens rammer og de budgetmæssige muligheder. På tværs af de fire hovedområder står borgervinklen meget centralt. Det betyder, at de aspekter der knytter sig til borgenes retssikkerhed, defineret som det forhold, at borgerne får de ydelser, de har ret til efter lovgivningen, er søgt indtænkt gennem hele strategiens tekst. Dette gælder ligeledes i forhold til kommunens pligt til at oplyse og informere borgerne om de ydelser, der findes, og som der kan søges om.\nFor at kunne tage del i lokalsamfundet på lige vilkår med andre er vigtigt, at kommunen som myndighed - og i samarbejde med lokalsamfundet – indtænker fysisk, kommunikativ og social tilgængelighed for mennesker med handicap.FYSISK TILGÆNGELIGHEDMennesker med handicap kan opnå uafhængighed, bevægelsesfrihed og sikkerhed. Hvad kan den enkelte gøre? Opsøge de aktiviteter, den enkelte ønsker at deltage i, og herigennem gøre opmærksom på de forhold, der gælder for mennesker med handicap.\nIndgå i dialog omkring de tiltag, der er nødvendige for, at mennesker med handicap kan deltage på lige vilkår.\nHvad er kommunens målsætninger?\nForbedre adgangsforholdene i offentlige rum og bygninger samt i kommunens institutioner og nybyggeri.\nVedvarende fokus på samarbejdet mellem boligforeninger, det private erhvervsliv og foreningslivet omkring planlægning af nybyggeri og forbedringer af eksisterende forhold.\nFokus på at finde løsninger på boligtilpasning, så reetablering undgås.\nFokus på at form og funktion går hånd i hånd, således at fremtidige tilgængelighedsløsninger bliver holdbare og æstetiske.\nHvad kan lokalsamfundet gøre?\nOvervejelser om tilgængelighed i butikker med videre er lokalsamfundets (Handelsforeningen, Centerforeningen, ejendomsudviklere m.m.) opgave, men kommunen kan støtte op i eventuelt samarbejde.\nIndtænke forhold for mennesker med handicap, når der åbnes en ny butik, etableres en ny fritidsaktivitet og lignende.\nKOMMUNIKATIV TILGÆNGELIGHEDFunktionsnedsættelser i sanseapparatet har indflydelse på det enkelte menneskes mulighed for at være en del af en større sammenhæng, kommunikation er en integreret del af de sammenhænge, det enkelte menneske indgår i. IT er et godt kommunikationsværktøj for mennesker med handicap, men ikke et værktøj som alle mestrer. I Herlev Kommune har vi fokus på, at mennesker med handicap har kommunikativ tilgængelighed, også via andre kanaler end IT.\nOpsøge den information, der er brug for med henblik på at teste, om information findes i en form, der er brugbar for mennesker med handicap.\nGive feedback til virksomheder, organisationer og kommunen, hvis der ikke er tilstrækkelig tilgængelighed til kommunikations- og informationskanaler.\nPåpege de forhold, der er nødvendige for, at mennesker med handicap har tilstrækkelig gavn af kommunikations- og informationskanaler. Hvad er kommunens målsætninger?\nNødvendig rådgivning gives på rette tidspunkt Vedvarende fokus på samarbejdet mellem boligforeninger, det private erhvervsliv, foreningslivet og kommunen omkring udbygning af tilgængelig information på hjemmesider og andre kommunikationskanaler.\nKommunens IT og herlev.dk udbygges løbende med de nye muligheder og teknologier, der udvikles.\nKommunens kommunikationsform tager hensyn til, at også mennesker med handicap skal kunne benytte og forstå kommunens informationer. Fokus på mulige pc-hjælpemidler i relation til forskellige typer af handicap, og om det er muligt at komme i gang med informationssøgning via hjemmesider.\nUdforme sine kommunikationsstrategier med viden om, at også mennesker på tværs af handicap skal kunne benytte og få adgang til den afgivne information. Sikre at elektronisk kommunikation også er tilgængeligt for mennesker med handicap.\nGøre opmærksom på, når der er handicapvenlige faciliteter.\nSOCIAL TILGÆNGELIGHEDDet er vigtig for alle at føle sige velkomne og blive mødt med respekt og accept. Vi vil gerne fremme den sociale integration af mennesker med handicap, så det enkelte menneske bliver mødt på et niveau, der svarer til vedkommendes formåen, kompetencer og funktionsnedsættelse.\nHvad kan den enkelte gøre? Det enkelte menneske vælger selv efter evne sit niveau for deltagelse.\nPåpege de specifikke forhold ved ens handicap, der kan give eller giver udfordringer i integrationen i sociale sammenhænge.\nNødvendig hjælp og rådgivning tilbydes til den enkelte på det rigtige tidspunkt.\nFokus på det opsøgende arbejde, når der er kendskab til, at et menneske med handicap er havnet i unødig isolation. Fremme at der skabes netværk mellem handicappede og lokalsamfundet.\nSynliggøre de usynlige barrierer, der eksisterer for mennesker med handicap, og medvirke til, at mennesker med handicap nemmere bliver forstået. Hvad kan lokalsamfundet gøre?\nPrioritere at også mennesker med handicap skal have mulighed for at deltage i forskellige sociale sammenhænge.\nVære åben og nysgerrig i forhold til mennesker med handicap. 2. NETVÆRK, INKLUSION OG INDFLYDELSE\nMedmenneskelige relationer er livsbekræftende og nødvendige. Derfor skal lokalsamfundets ydelser og tilbud være tilgængelige for mennesker med handicap og deres pårørende og tage hensyn til deres behov. I Herlev Kommune har vi fokus på, at mennesket med handicap, den nærmeste familie og pårørende skal ses som en helhed. Lokalsamfundet skal involveres i arbejdet med at få mennesker med handicap og deres pårørende til at blive inkluderet i netværksskabende aktiviteter. MENNESKER, BØRN SÅVEL SOM VOKSNE, MED HANDICAPDet er væsentligt, at mennesker såvel børn som voksne med handicap har mulighed for sammen med andre at dyrke et fælles interesseområde. Dette behov skal opfyldes på forskellige måder i netværk med mennesker med og uden handicap. Der er dog mennesker med handicap, der ikke kan gøre brug af tilbud, der er inkluderende. For denne gruppe af borgere kan der være brug for specielt tilrettelagte aktiviteter, der er tilpasset en bestemt målgruppe. Frivillighedsverdenen er god til at skabe rammer for, at mennesker kan mødes omkring en interesse og dermed lave en kobling mellem mennesker med handicap og lokalsamfundet.\nDeltage i aktiviteter med sine medmennesker og dermed udbrede kendskabet til handicap.\nStøtte de frivillige initiativer, der arbejder for, at mennesker med handicap inkluderes på lige vilkår med mennesker uden handicap.\nPrioritere den helhedsorienterede sagsbehandling, der også dækker familien og de pårørende til mennesker med handicap. Hvad kan lokalsamfundet gøre?\nPrioritere at tilrettelæggelsen af frivillige aktiviteter også omfatter mennesker med handicap. FAMILIEN OG DE PÅRØRENDEDet er en krise at blive forældre og søskende til et menneske med handicap, eller at være ægtefælle til et menneske, der pludselig får et handicap på grund af sygdom eller andet. Familien har derfor brug for støtte og vejledning for at kunne varetage den rolle. Støtten skal gives løbende gennem hele livet. Den nærmeste familie indtager en stor koordinerende rolle, og der er behov for, at andre i perioder overtager koordineringen, så familien har overskud til nogle af de andre ting, der skal ordnes for at få en familie til at fungere.\nDe pårørende kan gøre opmærksom på de behov, der eksisterer, når man er handicappet eller er pårørende til et menneske med handicap.\nDe pårørende kan opsøge og kvalificere den viden, der er behov for i relation til selv at have et handicap eller være pårørende til et menneske med handicap.\nFokus på de familiemedlemmer – forældre, søskende, ægtefæller – der ikke har et handicap, og på hvordan de bedst kan støttes og vejledes.\nSamarbejde med lokalsamfundet i forhold til at skabe interesse for netværksdannelser.\nPrioritere mennesker med handicap og deres pårørende som en stærk ressource, der tilbyder andre tilgange til foreningslivet. Indgå i dialog med mennesker med handicap og deres pårørende for herigennem at skabe mulighederne for deltagelse og aktiviteter.\nSAMARBEJDE MELLEM PROFESSIONELLE, PÅRØRENDE OG MENNESKET MED HANDICAPDet er vigtigt at sætte fokus på samarbejde og dialog mellem mennesker med handicap, deres pårørende og de professionelle, for at kunne skabe et helhedsorienteret forløb for mennesket med handicap. De pårørende har ressourcer og en speciel viden om mennesket med handicap. De professionelle skal trække på de pårørendes ressourcer og interesse i personens liv og hverdag og respektere, at familien er en stor del af personens liv. Samtidig skal de professionelle respektere, at mennesket med handicap er et selvstændigt individ, der kan træffe beslutninger om eget liv uden indblanding fra de pårørende. I samarbejdet vil mennesket med handicap og dennes behov således altid være i centrum.\nMennesket med handicap og de pårørende kan gøre opmærksom på sin egen rolle i de sammenhænge, man deltager i. Mennesket med handicap og de pårørende kan engagere sig i de fællesskaber, den enkelte indgår i.\nDe professionelle kan inddrage de pårørende som en aktiv del af dagligdagen i forhold til relationen til, og kommunikationen med, kommunen og lokalsamfundet\nSkabe muligheder for, at borgeren har indflydelse på sin egen sag og er inddraget i denne.\nSamarbejdet med borgeren tilrettelægges ud fra respekt for den enkeltes integritet og værdighed\nOplyse borgeren om de ændringer der sker i sagen, så der hele tiden er et fælles vidensgrundlag til stede.\nInddrage mennesket med handicap og de pårørende i sagsbehandlingen i den udstrækning, at det myndige menneske med handicap giver tilsagn til de pårørendes involvering.\nPrioritere dialog mellem parterne, hvor pårørende orienteres om metoder og indsatser, der virker i forhold til den problematik, som mennesket med handicap har.\nAnskue mennesker med handicap og deres pårørende som en ressource, der kan bidrage med andre dimensioner. FORENINGSLIVETHerlev Kommune har et aktivt foreningsliv, hvor der er stor rummelighed, også i forhold til mennesker med handicap. Foreningerne er et meget centralt led i bestræbelserne på at fremme inklusionen af mennesker med handicap i lokalsamfundet.\nBlive aktiv i det lokale foreningsliv.\nVise at mennesker med handicap også kan bidrage til at skabe spændende sociale miljøer.\nLøbende dialog imellem kommune og boligforeninger for at fremme inklusion i almennyttige boliger.\nInformation om frivillige netværk, besøgsvenner, telefonkæder mv.\nTilrettelægge tilbud, der inkluderer mennesker med handicap.\nOrientere bredt om tilbud og gøre opmærksom på handicapvenlige faciliteter.\nDet skaber selvværd og livskvalitet at have et aktivt arbejdsliv eller tage en uddannelse. Et uddannelsesforløb giver desuden større muligheder på arbejdsmarkedet.Variationen hos mennesker med handicap er stor, og derfor er det vigtigt at være kreativ og nytænkende og bruge alle de muligheder, der eksisterer for at få aktiveret mennesker med handicap på arbejdsmarkedet. Her er dialog mellem parterne et godt udgangspunkt. Mennesker med handicap har behov for beskæftigelse og uddannelse som alle andre mennesker, men mennesker med handicap har behov for ekstra tiltag for at kunne opnå beskæftigelse eller gennemføre en uddannelse. Hvad kan den enkelte gøre?\nDeltage aktivt i uddannelses- og arbejdsmiljøer.\nGøre opmærksom på sine kvalifikationer på trods af sit handicap.\nBidrage aktivt til miljøet på en arbejdsplads eller uddannelsesinstitution.\nHave fokus på det enkelte menneske og dette menneskes behov i sagsbehandlingen.\nTilbyde mulighed for at mennesker med handicap kan få en uddannelse og/eller beskæftigelse med de nødvendige hjælpeforanstaltninger.\nHave et særligt fokus på denne gruppe af borgere i forhold til udannelses- og arbejdsmarkedet.\nFokusere på målrettet information til lokalsamfundet, herunder private arbejdspladser, så forventninger kan afstemmes.\nSikre at de medarbejdere, der arbejder med borgere med handicap, har den nyeste viden på området.\nIndrette uddannelses- og arbejdspladser, så også mennesker med handicap kan deltage.\nDe private virksomheder kan opsøge og udnytte de muligheder, der eksisterer for at ansætte mennesker med handicap.\nIndgå i dialog med kommunen og handicaporganisationerne om at skabe gode rammer, der tilgodeser mennesker med handicap i beskæftigelses- og uddannelsessammenhæng.\nSkift og overgange mellem forskellige systemer, institutioner og sektorer er en stor udfordring for mennesker med handicap. Der sker skift og overgange hele livet igennem for mennesker med handicap. I Herlev Kommune har vi fokus på overgangene i livet, fordi vi vil skabe et godt liv for mennesker med handicap hele livet. Overgange anskuer vi bredt, så det både omfatter alder, skift af opholdssted eller bopæl, skift af sagsbehandler, skift i indkomst og så videre.Det kan være forbundet med stor bekymring og usikkerhed, når der sker noget nyt i menneskers liv. Hver gang der foregår et skift eller en overgang i livet, opstår der nye behov hos mennesket med handicap og de pårørende. Der skal laves nye målsætninger for indsatsen og måske involveres nye fagpersoner, hvormed der er en risiko for tab af viden og erfaringer. Herlev Kommune har fokus på, hvordan man i samarbejdet mellem mennesket med handicap, de pårørende og de professionelle kan skabe de bedste rammer for gode overgange i det enkelte menneskes liv, herunder særligt overgangen fra ung til voksen.\nGive udtryk for den tvivl og frustration man som menneske med handicap eller pårørende har.\nDeltage positivt i en dialog om de muligheder, der eksisterer i en given livsfase.\nHvad er kommunens målsætninger? Skabe overblik på et tidligt tidspunkt over de fremtidige behov der forventes at opstå.\nOplyse og informere om de muligheder, udfordringer og rettigheder, der eksisterer i forhold til skift i livsfaser, i så god tid som muligt.\nVære med til at sikre en god overlevering.\nTage bekymringer og usikkerhed alvorligt.\nSkabe rammer for inklusion af mennesker med handicap i boligforeninger og andre foreninger i lokalsamfundet.\nHandicapstrategi for Herlev Kommune »\nBeskyttet beskæftigelse og klubtilbud »\nTilbud til personer med handicap »\nSocialafdelingenHerlev RådhusHerlev Bygade 902730 HerlevTlf. 4452 8649socialafd@herlev.dk


OB havde trænet Ryan-trick | OB | fyens.dk\nRyan Johnson Laursens raid på langs højrekanten var et stort problem for Sønderjyske. Her er han i duel med Simon Poulsen, der havde det svært, og Christian Jakobsen. (Foto: Claus Fisker/Ritzau Scanpix)\nDet var ikke tilfældigt, at tidligere landsholdsback Simon Poulsen kom til at se skidt ud\nFODBOLD: Det var ikke tilfældigt, at Ryan Johnson Laursen især kom til at oversprinte den gamle landsholdsback Simon Poulsen flere gange under kampen.\n- Det havde vi øvet meget i ugens løb, fordi de skubber deres backs langt ind. Samtidig spiller de 4-1-4-1, så der er plads til at falde ned i mellemrummet i den side, hvor deres defensive midtbanemand ikke befinder sig, forklarede Nicklas Helenius, der var godt tilfreds med sin egen kamp efter lang tid på bænken.\n- Festersen og Anders K. Jacobsen har gjort det godt i starten af foråret og scoret en masse. Jeg har holdt mig skarp, og jeg synes, at jeg greb min chance godt i dag og spillede godt i 60 minutter. Jeg fik scoret og havde et par halve chancer. Men jeg kunne godt mærke, at banen blev blød og tung, fordi vi har trænet meget på kunstgræs, sagde han.\nTræner Kent Nielsen bekræftede, at slagplanen var at udnytte pladsen på siderne.\n- Nu ved jeg ikke, om der er roser på vej til trænerstaben, men sidst vi mødte dem, pakkede de også meget centralt, men da forpassede vi at straffe det. I dag lykkedes vi mere med det, selv om vi burde have fået endnu mere ud af det. Da vi ikke fik scoret på gode omstillinger lige efter pausen, blev det lidt nervøst efter deres straffespark, som var hårdt dømt, sagde OB-træneren.\n- Vi ville gerne bruge Tverskovs boldsikkerhed centralt sammen med en finurlig Troels Kløve, mens Andre Rømer og Casper Nielsen er typer, der begge arbejder hårdt, tilføjede Kent Nielsen.\nTroels Kløve var tilfreds med at have været med til at sænke sine gamle holdkammerater med et flot langskud til 2-0.\n- Det var dejligt, når det nu kun er to måneder siden, at jeg stod på den anden side i en kamp, der blev spillet på samme måde. Dengang vandt Sønderjyske 3-0, fordi OB ikke evnede at score. Det gjorde vi i dag, og så var det rart at få gjort op med den historik her i Odense. I dag fik vi heldigvis scoret to gange, og så krigede vi den hjem den sidste halve time, da de kom med deres fysik.\n- Jeg scorede, da de i panik over et højt pres sparkede en bold ind i banen. Ti minutter forinden havde jeg været i en lignende situation, men denne gang prøvede jeg at sparke, fordi jeg ved, at det en type afslutning, som jeg er god til. Nu skal alle kampe vist havne med et specifikt resultat, hvis vi skal ryge i nedrykningszonen, men lad os lige matematisk være på den sikre side først, sagde Kløve.\nKent Nielsen blev spurgt om, hvorvidt Jóan Símun Edmundsson og Mohammed Fellah ikke var gode nok, når nu de ikke var med i truppen.


De 10 bedste hoteller med suiter i Ayrshire - TripAdvisor\n17 af 300 ejendomme matcher dine filtre. Ryd alle filtre\nNr. 1 ud af 17 i Hoteller med suiter i Ayrshire med bedste værdi for pengene\nNr. 2 ud af 17 i Hoteller med suiter i Ayrshire med bedste værdi for pengene\nNr. 3 ud af 17 i Hoteller med suiter i Ayrshire med bedste værdi for pengene\nNr. 4 ud af 17 i Hoteller med suiter i Ayrshire med bedste værdi for pengene\nNr. 5 ud af 17 i Hoteller med suiter i Ayrshire med bedste værdi for pengene\nNr. 6 ud af 17 i Hoteller med suiter i Ayrshire med bedste værdi for pengene\nNr. 7 ud af 17 i Hoteller med suiter i Ayrshire med bedste værdi for pengene\nNr. 8 ud af 17 i Hoteller med suiter i Ayrshire med bedste værdi for pengene\nNr. 9 ud af 17 i Hoteller med suiter i Ayrshire med bedste værdi for pengene\nNr. 10 ud af 17 i Hoteller med suiter i Ayrshire med bedste værdi for pengene\nNr. 11 ud af 17 i Hoteller med suiter i Ayrshire med bedste værdi for pengene\nNr. 12 ud af 17 i Hoteller med suiter i Ayrshire med bedste værdi for pengene\nNr. 13 ud af 17 i Hoteller med suiter i Ayrshire med bedste værdi for pengene\nNr. 14 ud af 17 i Hoteller med suiter i Ayrshire med bedste værdi for pengene\nNr. 15 ud af 17 i Hoteller med suiter i Ayrshire med bedste værdi for pengene\nNr. 16 ud af 17 i Hoteller med suiter i Ayrshire med bedste værdi for pengene\nNr. 17 ud af 17 i Hoteller med suiter i Ayrshire med bedste værdi for pengene\nNr. 12 af 61 hoteller i Ayrshire\nNr. 44 af 61 hoteller i Ayrshire


Ardagh Hotel - Sammenlign Hotelpriser Clifden\nBillige Hoteller > Hoteller efter land > Hoteller i Irland > Hoteller i Clifden > Ardagh Hotel\nArdagh HotelBallyconneely Road, Clifden, Irland Vis kort\nArdagh Hotel: Find foto, anmeldelser, information, udstyr og sammenlign priser for 3 stjerner i Clifden, Irland.\nMed en beliggenhed i Clifden, byder Ardagh Hotel på overnatning til fordelagtige priser. Med de mange faciliteter, tilbyder dette charmerende hotel soldæk, roomservice og billard.De unikt designede værelser i den boutique bygning er indrettede med eget badeværelse og telefoner.Gæster på Ardagh Hotel, kan nyde en speciel spiseoplevelse på den hyggelige bar og restaurant. De kan også vælge at tage ud at spise på en af de mange steder tæt på hotellet. Hvis du ønsker at nyde din morgenmad i private omgivelser, kan du få den serveret på sengen på dit værelse.\nGenerelRoomservice, Restaurant, Bar/Lounge, Tv, Billard, Brusebad, En suite, Privat badeværelseAndenPrivat toilet\nBrugere, som kiggede på Ardagh Hotel kiggede også på disse 3 stjerner Clifden hoteller:\nGenerel vurdering: 8.73/10Rengøring: 8.89/10Service: 8.93/10Udstyr: 8.69/10Beliggenhed: 8.88/10Mad: 8.72/10Værelser: 8.92/10baseret på 286 anmeldelser\nNærmeste hotellerCottage 173 - Clifden


PressReader - BT: 2016-04-02 - Sådan er det gået vinderne\nSådan er det gået vinderne\n- Martin Hoberg Hedegaard, mentor: Remee Martins debutalbum ‘ Show the World’ blev en kæmpe succes med over 90.000 solgte eksemplarer, hvilket er helt i toppen for en dansk ’ X Factor’- vinder. Efterfølgende var han rent musikalsk som sunket i jorden i mange år, men den første ’ X Factor’- vinder dukkede pludselig op til P3 Guld sidste år og tog alle med storm.\nHer eksploderede han tilbage på den danske musikscene med det nye projekt SAVEUS, som Martin havde arbejdet på siden 2013. Indtil videre er hittet ‘ Levitate Me’ blevet afspillet næsten 700.000 gange på Youtube. Trods det opsigtsvækkende comeback har han efterfølgende været tavs. Linda Andrews, mentor: Lina Rafn Den færøske kvinde er i dag 42 år. Kor efter sejren i ’ X Factor’ kom debutalbummet ’ Into the light’, som blandt andre er skrevet af Cutfather. Albummet gik ind som nummer to på hitlisten, men overlevede ikke mere end fem uger i top 40.\nSiden debutalbummet har hun udgivet to julealbum og senest ep’en ’ Single Collections 2013’ i december 2013 med fem numre. Udover udgivelserne er det gospelmusikken, der fylder for Linda. Hun synger koncerter med flere forskellige kor, senest en række julekoncerter i november og december sidste år og i august blev hun tilmed ny dirigent for Farum Gospel. Thomas Ring, mentor: Pernille Rosendahl Arbejder fortsat både med musik og som skolelærer. 35- årige Thomas Ring har et deltidsjob på Hellerup Skole, hvor han lige for tiden underviser elever i fjerde klasse - og det er i hvert fald ikke kedeligt, fortæller han.\n» Her er det ikke min udvikling, det handler om. Det handler om, at jeg skal være med til at udvikle nogen. Det er en helt anden måde at gå til noget, « sagde han for nogle uger siden til BT. Musikalsk forventer han at komme med en ny plade i år.\n» Det bliver en dansksproget plade, og der er allerede elleve numre indspillet, « siger Thomas Ring, Sarah Skaalum Jørgensen, mentor: Cutfather. Sarahs liv har taget en kolbøtte, siden hun var med i ’ X Factor’. I dag hedder hun Cane og blev i 2014 gift med sin kæreste Sika Katrine Andersen.\nDen nu 20- årige Cane blev droppet af pladeselskabet Sony efter den første plade og fik i stedet job i en Build- a- Bear- butik. Hendes sejr blev alt andet end en succes, og i 2012 fik hun en voldsom depression, hvor hun blev indlagt på børne- og ungdomspsykiatrisk afdeling.


Trekantet Kyllingemoder 30x30x43cm - Køb kyllingemoder her\nForside / Tilbehør til høns / Kyllingemødre / Kyllingemor\nTrekantet Comfort Kyllingemor 30 x 30 x 43 cm\nTrekantet Kyllingemor/varmeplade fra Comfort, er den optimale løsning til at give kyllinger en god start på livet. Den simulerer bedst muligt en rigtig hønemor, og sikrer kyllingerne stadig har “dag og nat” uden konstant lys så de kan kravle under varmen og væk fra lys.\n15-20 kyllinger 30 x 30 x 43 cm\nKyllingemor 51 x 61 cm til ml 65-75 kyllinger\nUDGÅET - ERSTATNINGSPRODUKT 40x60 cm\nComfort Kumo Kyllingemor 40×50 cm firkantet\nNY PAKKE PÅ LAGER\nAlt til kyllingestart inkl. Varmelampe – Produktliste\nVarmeplade til Høns I diameter 20, 25 eller 30 cm\nComfort KUMO Kyllingemor 40×40 cm\nTag til Comfort Kyllingemor 30x30x43cm\nKyllinger skal bruge varme til de er omkring 8 uger. Så har de skiftes dun til de første fjer og kan klare sig uden ekstern varme. Det afhænger dog af årstiden, hvorfor de kan have brug for varme i længere tid, hvis du får kyllinger i en kolde sæson.\nFordelene ved brug af Comfort kyllingemødre er:\n– Lav elforbrug\n– Naturlig varme for kyllingerne\n– Sikker i drift\n– Høj kvalitet og holder længere end alm. lamper\nVarmeregulator til comfort kyllingemor


Ambitiøs optikerkæde vil ekspandere og udfordre branchen : Nyheder om retail og detailhandel - Udvikling og tendenser om butik og detail\nAmbitiøs optikerkæde vil ekspandere og udfordre branchen\nMandag den 12 maj 2014 kl. 11:22 af: Freja Thorbech\t- 0\nEn dansk brillekæde har planer om flere butikker herhjemme og i udlandet og satser samtidig på at ruske op i den traditionelle branche.\nDer er mange nye butikker på tegnebrættet for den danske optikerkæde CrossEyes.\nStifter Søren Møller har allerede åbnet syv butikker på fire år. For nyligt har den første butik uden for landets grænser, slået dørene op i London.\nLÆS OGSÅ: Dansk optikersucces varsler ambitiøs ekspansion i udlandet\n- Vi er blevet taget fantastisk imod, salget går over al forventning, siger Søren Møller.\nHan forventer at åbne endnu en butik i den engelske hovedstad i år, mens han også har planer om at åbne kædens første butik på det norske marked i løbet af året.\n- Målet i Norge er at nå ti butikker på tre år, og det er det samme, vi kører efter i England, siger Søren Møller til detaifolk.dk.\nMen det er ikke kun i udlandet, at Søren Møller vil åbne nye CrossEyes-butikker. Også herhjemme er der planer om at åbne flere end de seks, som allerede ligger rundt om i landet.\nSærligt hovedstadsområdet vil den ambitiøse stifter fokusere på.\n- Vi er ret stærke i Jylland og på Fyn, men København er rigtig interessant for os. Der er den helt rigtige demografiske sammensætning for os. Derudover er København en by, der går meget op i design, og det er kvalitetsbevidste folk, der bor i især centrum, så vi føler, at vi slet ikke er stærke nok i forhold til, hvor vi burde være med den ene butik, vi har i København, siger Søren Møller, der gerne vil have i hvert fald fire butikker i det centrale København i løbet af det næste halvandet års tid. Han fremhæver samtidig Hillerød, Køge og Roskilde, som interessante placeringer til kæden.\nVil udfordre branchen\nSøren Møller har udviklet sit koncept i forsøget på at udfordre den etablerede branche. Kæden kører med et fast pris-koncept, så kunden kender prisen på sine nye briller fra start til slut\n- Det er fuldt bevidst, at jeg har udviklet dette 100 % gennemsigtige priskoncept. Jeg vil ikke lægge skjul på, at det er ment som en udfordring til den etablerede brillebranche og dens alt for ugennemskuelige prisberegninger, siger Søren Møller, der ikke er bange for at tage kampen op.\n- Det er de samme folk, der har siddet på brillemarkedet gennem mange år herhjemme, men jeg er ikke bange for at udfordre dem, heller ikke de store kapitalfondsejede kæder, siger Søren Møller.\nMen det er ikke kun priserne, han mener, at CrossEyes adskiller sig på, også kædens design er unikke.\n- I en meget gammeldags og mainstreamorienteret branche henter vi vores inspiration fra andre mere dynamiske livsstilsbrancher, først og fremmest modeverdenen, forklarer Søren Møller.\n- I dag vil folk have design, der udtrykker deres personlighed, det gælder alle aldre. Derfor henter vi designinspiration ind fra hele verden, udfordrer materialerne og samarbejder med mange slags kreative. Vi vil ændre brillebranchen ved at arbejde frit og progressivt uden for rammerne, fastslår Søren Møller og peger på indretningen af CrossEyes-butikkerne som en anden baggrund for den unge kædes succes. Butikkerne er tegnet af den unge arkitekt Jens Christian Nørmark og fremstår som et uhøjtideligt miljø med rå vægge, lyst træ og en nordisk møbelstil.\n- Vores butikker er ikke sterile som mange andre brillebutikker. Vi har en varm og afslappet stemning med fred og ro til at prøve stel, siger Søren Møller.\nLÆS OGSÅ: Iværksættersucces: Fra god idé til seks butikker på tre år\nDansk optikersucces varsler ambitiøs ekspansion i udlandet\nIværksættersucces: Fra god idé til seks butikker på tre år\nNy optikerkæde melder sin ankomst i Danmark\nOptikerkæde i fremgang trods øget konkurrence\nOptiker bruger skandalekamp i annonce


Hent spil Stengården til Android\nHovedpersonen i spillet - en ældre excentrisk videnskabsmand, der hele sit liv har bygget en tidsmaskine i hans garage. Og nu, for længst pensioneret, han endelig afsluttet sin titaniske arbejde. Hans første løb prøve sendte ham for evigt i en meget fjern fortid. Kritisk skade på maskinen, som ikke giver nogen chance for et comeback. Og hvorfor? Det er helt ren luft, uspoleret natur og meget godmodige lokale. Anvende deres viden og talenter i praksis kan være meget slemt ikke at bosætte sig i et nyt sted. Hurtigt skitseret en arbejdsplan, han straks begyndte opførelsen af de nødvendige bygninger fra skrot. Ved at give dig selv et tag over hovedet og tænkte karakteren af de fremtidige opgaver. Fuld gård vil ikke tænke på mad og ikke være bange for sult. Og den øgede mængde produktion kan ændres ved hjælp af byttehandel systemet på datoerne for dagligdags genstande.\napk50.04 MBudgave 01.1176\ngård, smuk grafik, tidsrejser,


Super-hemmelige gange, fuglefløjt og royal røgelse: Her er seks bunkere fra Den Kolde Krig | Historie | DR\nUnder Den Kolde Krig blev mere end 1400 koldkrigsanlæg opført i Danmark. Mange af dem eksisterer stadig i dag.\n23. okt. 2017 kl. 15.00\nDe ligger spredt ud over hele landet. Under skovbunde, parker, kalkbakker, ja selv under et vandrehjem midt i Odense: de hemmelige bunkere fra den kolde krig.\nI alt blev omkring 1.400 koldkrigsanlæg bygget i Danmark fra 1950’erne og fremefter – klar til at huse regeringsledere, Dronningen, borgmestre, politimestre, militærfolk, klar til at sørge for, at Danmark i tilfælde af krig kunne fungere.\nOg det var nødvendigt. For skulle en krig mellem Øst og Vest bryde ud, ville Danmark befinde sig centralt som NATOs fremskudte forsvar, som man kunne se i 10. og sidste afsnit af ’Historien om Danmark’.\nStørrelsen på en bunker\nBunkerne varierer i størrelse fra et par hundrede kvadratmeter til flere tusinde. Til sammenligning er et gennemsnitligt parcelhus på 139 kvadratmeter og en håndboldbane på 800 kvadratmeter.\n- Hvis der blev krig, ville Danmark være frontlinjeland. Og hvad gør man så? Hvad gør man det øjeblik, at bomberne begynder at brage om ørerne på en? Man kunne ikke vente med at tænke på alt det, til det hele bimlede og bamlede. Alting skulle være klart i fredstid, fortæller Thomas Wegener Friis, historiker og lektor på Syddansk Universitet.\nLæs også: 'Folkegasmaske' skulle beskytte danskerne mod kemiske våben\nDerfor blev et enormt arbejde sat i gang. Et omfattende netværk af radarstationer til overvågning blev bygget, og kommandoanlæg, kontrolcentraler, kystforter, flyvestationer, flådestationer, depoter og 580 kilometer lange, underjordiske rørsystemer blev anlagt.\nI løbet af årene er en del af anlæggene blevet fjernet, en del af kommunernes bunkere er solgt, men mange anlæg står stadig tilbage. Her er seks af de mest interessante.\nRegeringsledere, regentparret og dele af centraladministration skulle fragtes til Regeringsanlæg i Vestdanmark (forkortet Regan Vest) i tilfælde af et militært angreb på Danmark.\nHer – 60 meter under jorden – skulle de lede den civile krisestyring i Danmark.\nBunkeranlægget er bygget mellem 1963 og 1968 i en kalkgrube, der er sprængt ind i en bakke i den nordlige del af Rold Skov. Bunkeren er 5.500 kvadratmeter stor, består af 150 rum og har plads til 350 personer – så længe, der bliver sovet i skiftehold!\nI bunkeren fandtes blandt andet en spisesal med en forårsskov-udsmykket væg, en spisesals-væg udsmykket som en efterårsskov – og der fandtes endda et bånd med optagelser af fuglefløjt.\nBunkerens placering var hemmelig – og en driftmesterbolig skjulte indgangen til anlægget, så den ikke var synlig for det blotte øje.\nDe sidste medarbejdere forlod anlægget i 2003, og Regan Vest udgik af beredskabet i 2012. I dag er der ingen adgang til bunkeren.\nFoto: Nordjyllands Historiske Museum.\nI værelset her var det meningen, at Dronningen skulle sove i tilfælde af krig.\nIndgangstunnellen til Regan Vest. Regan Vest indeholder næsten to kilometer gange, tunneller og skakter.\nDer var kunstige planter i opholdsrummet for at lette livet under jorden i Regan Vest.\nRegan Øst (Regeringsanlæg i Østdanmark) er en betegnelse for to nordsjællandske bunkeranlæg, der ligger ved Gurre og Hellebæk. I tilfælde af krig skulle kongehuset, regeringsledere og dele af centraladministrationen fragtes hertil - hvis de ikke skulle til Regan Vest.\nBOC1, som det første anlæg kaldtes, er Danmarks første atomsikrede regeringsbunker. Den er 670 kvadratmeter stor, to etager dyb – og med plads til 80 personer. Bunkeren blev bygget i 1958-1961, men på grund af den begrænsede plads blev endnu en anlæg til samme formål – det såkaldte BOC2 - bygget i 1971-1977.\nEfter BOC2 blev taget i brug og BOC1 blev overflødig som anlæg til regeringen og regenten, blev bunkeren anvendt i forbindelse med telekommunikationssystemet National Long-Lines Agency – en del af beredskabet og NATO-samarbejdet under den kolde krig. I forbindelse med en renovering i starten af 90’erne blev det udsmykket indvendigt af billedkunstneren Poul Gernes.\nI 2013 blev bunkeren lukket, og det er ikke muligt at komme ind i den. BOC2 er stadig operationel og regeringen og kongehusets tilflugtssted.\nBillede fra KØS Museum for kunst i det offentlige rum. Fotograf: Hans Ole Madsen\nIndgangen til BOC1 ligger i statsskoven Krogenberg Hegn ved Gurre.\nPoul Gernes måtte ikke fortælle om sit arbejde med at udsmykke bunkeren, men var underlagt tavshedspligt. Arbejdet tog flere måneder.\nDer blev langt fra de vanlige grå bunker-vægge i BOC1 efter Poul Gernes var færdig med sin udsmykning. Flere steder skrev han citater over dørkarme, som: "at turde er at miste fodfæste et øjeblik. Ikke at turde er at miste sig selv" og "skæbnen ler af sandsynligheder."\nOdense Kommunes kommandocentral\nMidt i Odense, under et vandrehjem, ligger Odense Kommunes kommandocentral. Her skulle borgmesteren og andre nøglepersoner indfinde sig, hvis det kom så vidt som til krig. Bunkeren er 450 kvadratmeter stor og havde plads til 30-35 personer. I bunkeren var der signalrum, egen el- og vandforsyning, kantine, teknik-, stabs- og soverum.\nI 1990 blev bunkeren udvidet ved at inddrage en del af vandrehjemmets kælder. Samtidig blev der etableret en ny, skjult indgang til bunkeren - i et rengøringsskab på vandrehjemmet. Åbnede man rengøringsskabet, kunne man via en hemmelig trappe komme ned i bunkeren.\nBillede fra www.koldkrig-online.dk\nDen oprindelige nedgang til Odense Kommunes kommandocentral. Bygningen i baggrunden er Kragsbjerggård vandrehjem.\nKortet på væggen i stabsrummets ACS-celle er til beregning af radioaktivt nedfald efter en atombombe. .\nBillede fra Odense Bunkermuseum. Foto: Peter Freisleben\nHer ses den hemmelige trappe fra vandrehjemmets rengøringshjem. Den fører ned i bunkeren, som ved udbyggelsen overtog en del af vandrehjemmets kælder.\n18 meter under jorden ligger Stevnsfortet. I 1952-1955 blev det hugget ind i klinten. I fortet med de 1,7 kilometer lange gange var der plads til flere hundrede personer, der var artilleri-central, operationsrum og endda et hospital med modtageafdeling, hospitalsafdeling og kapel.\nStevnsfortet var anlagt for at kontrollere den sydlige indsejling til Øresund og for at beskytte minefelter. Hovedbevæbning var fire 150 mm kanoner.\nStevnsfortet blev nedlagt i 2000, men den underjordiske del af Stevnsfortet bruges i dag som museum.\nUnder Stevns klint ligger Stevnsfortet gemt. Læg mærke til hullet nede til venstre – det er indgangen til Rævegang Nord.\nBillede fra Koldkrigsmuseum Stevnsfortet\nIndgangen til Rævegang Nord.\nDer var mange trin, der skulle forceres for at nå ned i det underjordiske anlæg.\nBlev der pladsmangel, kunne folk sove i tre-etagers køjer – som her i gangen.\nEjbybunkeren i Rødovre\nBunkeren blev bygget i 1954 og blev brugt som kommandoforsvar for Københavns Luftforsvar. I midten af den 1.300 kvadratmeter store bunker fandtes operationsrummet med forbindelse til radarstationer, der overvågende luftrummet og kanon- og missilbatterier omkring København. Bunkeren var bemandet døgnet rundt, klar til kamp.\nI 1971 blev kommandocentralen flyttet, og bunkeren blev brugt af Forsvaret til blandt andet fortrolig kommunikation i Forsvarets Integrerede Kommunikationssystem.\nFørst i 2004 forlod de sidste medarbejdere bunkeren – og i 2012 blev den åbnet for offentligheden som en del af Oplevelsescenter Vestvolden.\nEjbybunkeren med radiomast i baggrunden.\nGang med værktøj hængende klar.\nRummet her var et luft-filterrum.\nLangelandsfortet blev anlagt i 1953 med det formål at overvåge Langelandsbæltet for fjendtlige skibe. Det bestod af et underjordisk anlæg, en kaserne, kanoner og luftværnsbatterier.\nDa bemandingen var på sit højeste, boede omkring 400 marinesoldater bag fortet på Holmegård Kaserne.\nI 1997 blev Langelandsfortet omdannet til Koldkrigsmuseum Langelandsfort.\nIndgangen til Langelandsfortets operationsbunker.\nNedgangen til operationsbunkeren på Langelandsfortet.\nRummet her var et såkaldt kryptorum, hvor klassificerede og kodede signaler blev modtaget og afsendt.\nKilder: ’33 fortællinger om den kolde krigs bygninger og anlæg i Danmark, Færøerne og Grønland’ af Kulturstyrelsen, ’Den Kolde Krigs anlæg’ af Kulturstyrelsen, koldkrig-online.dk.


Malte Ruben Kjær - Viegand Maagøe\nMalte Ruben Kjær har skruet på maskiner siden teenagetiden. Nu optimerer vores nye projektleder ressourceforbruget i danske virksomheder.\nDa han som 13-årig begyndte at skrue på scootere i Esbjerg, drømte vores nye juniorprojektleder ikke om, at det ville føre til ressourceoptimering i nogle af Danmarks største virksomheder.\nMen for nu 25-årige Malte Ruben Kjær blev kærligheden til maskiner vejen til en karriere inden for grøn omstilling.\n”Jeg kan virkelig godt lide at skrue på ting og gøre dem bedre. Og for mig var der ikke så langt fra at optimere tunede scootermotorer til at optimere energi eller vandforbruget i en virksomhed,” siger Malte.\nAnsat via tørt farvegranulat\nEfter teknisk gymnasium så Malte sig om efter en uddannelse, hvor han kunne bruge både hænderne og hovedet.\nI 2016 flyttede han til Aarhus med sin kæreste for at læse til maskinmester. Her lærte han om alt fra el til kedler, pumper og motorer – og fik øjnene op for klima og bæredygtighed.\nHans bachelorprojekt om at energioptimere et tørringsanlæg til tørring af farvegranulat blev vejen ind til Viegand Maagøe.\n”Én af mine vejledere nævnte det som en spændende virksomhed, jeg kunne prøve at søge job hos. Jeg læste på viegandmaagøe.dk og fik et godt indtryk af en virksomhed med en bred grøn profil og mange spændende projekter, så jeg sendte en uopfordret ansøgning. Det var god timing, for kort efter blev jeg kaldt ind til en samtale,” fortæller Malte.\nAha-oplevelser fremmer genbrug\nMalte er allerede blevet involveret i projekter som KlimaKlar SMV, Elektrificering af Fødevareindustrien samt kortlægning af en række mejerier.\n”Det er spændende at kortlægge ressourceforbrug. Nogle gange ved virksomhederne ikke helt, hvad de måler på, eller hvor målerne sidder. Så kan vi skabe nogle aha-oplevelser og bidrage til, at ressourcerne kan blive genbrugt eller brugt bedre,” siger Malte.\nSelvom maskinerne kom først, er han glad for at arbejde med grøn omstilling.\n”Det giver virkelig mening at spare CO2 og hjælpe industrien i en grønnere retning. Det vil være en kæmpe opgave i mange år frem, så der bliver helt sikkert nok at lave,” siger han.\nMalte arbejder med energikortlægning, vandkortlægninger og databehandling inden for industrien. I sin fritid nyder han at tilbringe tid med kæresten, reparere gamle veteranmotorcykler og løbe i naturen.\nMobil: +45 60 29 78 05\nSkruer i gamle motorcykler\nMalte kører ikke længere DM i scooterræs. Men når han ikke arbejder eller er sammen med kæresten Katrine, bruger Malte stadig meget tid på tohjulede maskiner.\n”Jeg har 2 veteranmotorcykler hjemme i skuret – en Vespa Sprint Veloce 150cc fra 1975 og en BMW R100 RS 1000cc fra 1978. Dem elsker jeg at gå og skrue på. Planen er på sigt at bygge BMW’en om til en caféracer. Jeg kan bruge mange timer med det, hvor jeg er helt i min egen verden,” siger han.\nPartner, MSc in Engineering, PhD\nAdviser, MSc Sustainable Design\nProject Manager, MSc in Climate Change.\nChief Adviser, MSc, International Technology Planning\nKlara Lykke Reddersen\nJunior Project Manager, M.Sc. Sustainability Management\nSenior adviser, B.Eng\nChief Adviser, BSc in Energy\nHvordan sikrer danske SMV’er konkurrenceevnen på markeder med voksende klimakrav fra kunderne? Ved at sætte tal på og mål for CO2-udledningen. Viegand Maagøe hjælper danske SMV’er med at udnytte klimastrategier proaktivt. Sådan løser vi


Fem fede flydende hytter | rejser.guide.dk\nFem fede flydende hytter\nHytterne på resortet Likuliku i Fiji er bygget af lokalt træ og stof. Foto: Roderick Eime/Flickr\nAf Frederik Meldgaard Lauridsen. Offentliggjort 14-08-2015\nGili Lankan-fushi – North Malé Atoll (Maldiverne)\nVed koral-øen Lankanfushi ligger det femstjernede resort Gili Lankanfushi. Resortet ligger på vandet og er bygget op af flere store bungalows, der mest af alt minder om eksotiske villaer. Hver enkelt villa har private soldæk med direkte adgang til havet, samt en rutsjebane, der fører dig ned i det lune vand. Derudover er der placeret en hængekøje et par meter ude over vandet, lidt afsides fra selve hytten. De fleste bungalows kan man gå til via en gangbro, dog ligger et par hytter så langt ude, at man må tage båd derud. Til gengæld får du mere privatliv og en anden oplevelse. Resortet har en imponerende rating på 5.0 (skala 0.0-5.0) i gennemsnit blandt de 1.112 Trip Advisor-brugere, der har anmeldt stedet på hjemmesiden. Maldiverne er kendt for de mange flotte koralrev omkring øen. Så hvis du overvejer at tage på dykkerferie, så er Maldiverne et oplagt sted at tage hen.\nDu kan komme fra Billund Lufthavn med Turkish Airlines til Maldiverne over Istanbul for 5.500 kr. tur/retur. Det tager omkring 17 timer hver vej.\nFra Københavns Lufthavn koster en flybillet til Maldiverne 5.200 kr tur/retur med Qatar Airways. Du skal mellemlande i Doha. Det tager 12 timer ud og 14 timer hjem.\nFloat House River Kwai - Kanchanaburi (Thailand)\nI den thailandske regnskov, ved bredden af Kwai-floden i den thailandske provins Kanchanaburi, ligger resortet Float House River Kwai. Her ligger 26 junglevillaer. De er lavet af bambus og teaktræ, udstyret med balkoner og moler med direkte adgang til vandet. Villaerne ligger så tæt forbundet med hinanden, at man ikke kan lade være med at tænke på et dansk rækkehuskvarter. Og som husbåde ved Christianshavn ligger villaerne i vandet og vugger i takt med bølgerne. Derfra stopper sammenligningen med Danmark dog også. For med en tropisk regnskov som baghave har du her alle muligheder for at holde en aktiv ferie. Her kan du ride på elefanter, tage på kanotur ned ad floden eller køre mountainbike i den vilde natur. Hvis du mere er til det kulturelle, er der også mulighed for det. Du kan vælge at tage på besøg i den lokale Mon-landsby eller tage et smut forbi Mon-templet, der med sin karakteristiske thailandske arkitektur er et besøg værd.\nSwim-up-poolen hitter hos danske chartergæster\nFra Billund Lufthavn kan du komme med Lufthansa til Bangkok. En tur/returbillet koster omkring 5.000 kr. Der er en rejsetid til Bangkok på 14 timer, mens det tager 16 timer hjem. Undervejs skal du mellemlande i Frankfurt.\nFra Bangkok er der 123 km til Kanchanaburi.\nLe Mèridien– Bora Bora (Fransk Polynesien)\nGemt væk midt i Stillehavet mellem Sydamerika og Australien ligger den lille ø Bora Bora. Øen Bora Bora blev først opdaget i 1722 af hollandske Jacob Roggeveen. Under Anden Verdenskrig brugte amerikanske styrker øen som base. Det var også amerikanerne, der under krigen anlagde den landingsbane, der gør, at turister kan besøge øen i dag. Bora Bora er en ø omkranset af lange sandbanker. På en af de kridhvide sandbanker ligger resortet Le Méridien. Hen over det stille vand ligger de små bungalows, der bliver holdt sammen af et stisystem og tilsammen danner en oase omkring stranden. Hytternes tag er belagt med siv, mens deres gulve er lavet af glas, så du kan kigge direkte ned i det azurblå hav. Resortet byder på mange forskellige aktiviteter. Du kan således prøve kræfter med kajakroning, jetski, paraglidning samt fodring af hajer og rokker. Hvis du kan lide at snorkle, er Bora Bora også stedet for dig. På hjemmesiden Trip Advisor står brugerne således i kø for at rose Bora Bora for dens flotte koralrev med lige så flotte fisk.\nPå den lille ø Maolo ikke langt fra Nadi Lufthavn på Fiji, ligger resortet Likuliku. Otte bungalows på vandet danner formation som en glad mund i det krystalklare vand. Hytterne er bygget i lokalt træ og stof og er inspireret af traditionelt fijisk design. Likuliku tilbyder en bred vifte af forskellige aktiviteter. Du kan tage på tur til den nærtliggende ø Modriki. Det er her, filmen ”Cast Away” er optaget. Så hvis du vil lege Tom Hanks for en dag, har du alle muligheder for det her. I modsætning til den strandede Tom Hanks i ”Cast Away” har du dog andre muligheder end at spille med din volleyball Wilson. Fiji er nemlig fuld af muligheder for at have en actionpakket ferie. Du kan både stå på jetski eller ride bølgerne som windsurfer. Hvis du hellere vil have ro på, kan du vælge at få en wellnessbehandling i hotellets spa. Når sulten melder sig, er der rig mulighed for at smage på de lokale retter. Køkkenet specialiserer sig således i retter med de lokale fisk og skaldyr og tilbereder maden fiji-style.\n»Roadtrips giver frihed og fleksibilitet som intet andet«\nFra Billund Lufthavn kan du komme til Nadi Lufthavn fra ned til 10.500 kr. tur/retur. Det tager 26 timer at komme dertil, men 48 timer at komme hjem igen. Der er stop i både Amsterdam og Seoul undervejs.\nKøber du din tur/retur flybillet fra Københavns Lufthavn, kan du få den fra 10.000 kr. Korean Air flyver dig til Fiji over Amsterdam og Seoul. Det tager 27 timer at komme dertil, mens hjemrejsen tager 47 timer.\nVinpearl Luxury Nha Trang - Nha Trang (Vietnam)\nPlaceret over farverige koraller i Det Caribiske Hav ligger Punta Caracol Aqua Lodge. Resortet ligger i bunden af en grøn bugt på den private ø Hon Mieu. Dette hotel er centreret om dets ekstravagante 3.000 kvm store swimmingpool med palmer langs poolkanten. Hotellet består af 84 villaer, som alle ligger placeret langs kysten. Hotellet tilbyder wellness- og massage i små hytter, der ligger på vandet. Hytterne kan lejes privat, så du får en skræddersyet behandling. Hvis det bliver for dyrt, kan man i stedet kaste sig ud i nogle af de andre muligheder, hotellet tilbyder. Du kan både spille golf, tennis og pool og dyrke fitness på hotellet.\nVil du flyve fra Billund Lufthavn til Nha Trangs lufthavn Cam Ranh, så koster det mindst 6.700 kr. tur/retur. Det er med to mellemlandinger. En i Amsterdam og en i Guangzhou. Det tager cirka 23 timer hver vej.\nMed China Southern Airlines kan du fra Københavns Lufthavn rejse via Amsterdam og Guangzhou til Nha Trangs lufthavn, Cam Ranh. Det tager 23 timer ud og hjem fra København. Ved China Southern Airlines koster det 5.900 kr.\nGuide: En dag med havudsigt\n01-09-2013: Når et krydstogtskib skal forbi fire lande på fjorten dage, betyder det som regel flere hele dage til søs undervejs. Explorer tog pulsen på Silver Shadow på en sejldag med isskulpturer, martinier og fransk gourmetmad i stjerneklasse. Læs artikel\nGuide: Otte flotte bilture i Asien\n28-06-2010: Drop flyet og tag i stedet bil eller motorcykel på nogle fantastiske ture i Asien. Læs artikel